Һеҙҙе нефть һәм газ сәнәғәте хеҙмәткәрҙәре көнө менән ихлас ҡотлайым!\nБашҡортостандың баш ҡалаһы нефть-газ предприятиеларының эшсәнлеге һөҙөмтәһендә ҙур сәнәғәт үҙәге булып тора. Нефть эшкәртеү, нефть химияһы һәм газ менән тәьмин итеү комплекстары хаҡлы рәүештә Рәсәйҙә алдынғыларҙан һанала.\nТармаҡ предприятиелары һәр саҡ хеҙмәт коллективтарының берҙәмлеге, хеҙмәттәшлек итеүе менән айырылып торҙо, шуның арҡаһында күп кенә хеҙмәт династиялары барлыҡҡа килде һәм әле лә дауам итә. Һеҙҙең юғары һөнәри оҫталығығыҙ, тәжрибәгеҙ, маҡсатығыҙ һәм үҙ эшегеҙгә яуаплы ҡарауығыҙ – ҡаланың үҫеше һәм Өфө халҡының тормош сифатын күтәреү гарантияһы.\nҺеҙ шулай уҡ мөһим социаль программаларҙы бойомға ашырыуҙа әүҙем ҡатнашаһығы. Өфө Хакимиәте исеменән һәм үҙемдең рәхмәт һүҙҙәрен еткерәм! Киләсәктә лә беҙҙең хеҙмәттәшлек һөҙөмтәле булыр, тип ышанам.\nБилдәле ҡаҙаныштарҙың башында торған тармаҡ ветерандары хөрмәткә лайыҡ. Бөгөнгө быуын, һеҙҙең тәжрибәгеҙҙе үҙләштереп, традицияларҙы дауам итә һәм ҡуйылған бурыстарҙы яҡшы үтәй.\nБарығыҙға ла ныҡлы һаулыҡ, именлек һәм уңышлар теләйем! Артабан да бер-беребеҙгә терәк-таяныс булып эшләйек!


Быйыл март айында Президент Владимир Путин менән осрашыу ваҡытында Бөтә Рәсәй Халыҡ фронты ағзалары берҙәм мәктәп формаһы тураһында һүҙ ҡуҙғатҡайны.\nОҙаҡ тикшерелгән мәсьәлә «Мәғариф тураһында»ғы законда ла сағылыш тапты. Яңы уҡыу йылы алдынан ойошторолған матбуғат конференцияһында Бөтә Рәсәй халыҡ фронты вәкилдәре, Дәүләт Йыйылышы - Ҡоролтай депутаттары, ата-әсәләр комитеты һәм Өфө ҡалаһының мәғариф идаралығы ағзалары мәсьәләгә үҙ ҡарашын белдерҙе. Унда шулай уҡ мәктәп формаһының раҫланған өлгөләре лә күрһәтелде.\nУҡыусылар өсөн форма магазиндарҙа ғына түгел, мәктәп баҙарында ла һатыла. Әммә уларҙың бөтәһе лә тейешле талаптарға яуап бирә тип әйтеп булмай. Гигиена һәм экология стандарттарын күҙ уңында тотҡанда, фабрикалар сығарған тауарға ҡарата дәғүәләр ишетелмәй. Туҡымаларҙың сифаты хатта федераль белгестәр ҡатнашлығында тикшерелде.


Был юлы уйынды Өфөнөң Дим биҫтәһендә урынлашҡан 102-се башҡорт гимназияһында гәзитебеҙгә яҙылыусы синыфтар араһында үткәрҙек. Еңеүсе йәрәбә буйынса билдәләнде. Бүләкте кем отор? Йәрәбәне II «А» синыфынан уҡыу алдынғыһы Азалиә Ғабзалиева тартып сығарҙы. Шулай итеп, стакандар йыйылмаһы менән кувшин VI «А» синыфы уҡыусыларына эләкте. Бүләк синыф старостаһы Арыҫлан Хәмитовҡа (һүрәттә) тапшырылды.\nИкенсе приз – сәйнүкте Өфө ҡалаһынан Рафаэль Шәрипов отто.\n« «Ағиҙел» – чемпион!\nКүңелемдә минең ҡәләм тибрәлә »


«Киске Өфө» гәзитенең сайты - УНЫҢ ДАНЫ – ИХЛАСЛЫҒЫНДА - 2016 - Мәҡәләләр\nУНЫҢ ДАНЫ – ИХЛАСЛЫҒЫНДА\nБашҡортостандың атҡаҙанған артисы Баязит Байназаров үҙе эшләгән Сибай концерт-театр берекмәһендә һәм Сибай ҡалаһында ғына түгел, тотош республикабыҙҙа сәнғәт һөйөүселәргә яҡшы таныш йырсы. Уның тыумыштан бирелгән таланты, күңел түренән урғылған аһәңле моңо күптәрҙе әсир итә һәм үҙенә арбай.\n…Иҫ китмәле хозур тәбиғәтле Бөрйән районының Яуымбай ауылында буй еткерә буласаҡ йырсы. Ҡайынөй йылғаһының һыуын эсеп, Шәрифә тауы һәм Олотау тауҙарының итәгендә уйнап үҫкән егет бөгөн Сәңгелде буйҙарында ҡолас киреп бесән сапҡан мәлдәрен татлы бер төш кеүек кенә хәтерләй. Ике малай һәм ике ҡыҙ үҫәләр улар ата йортонда. Атаһы Рәмзи ағай мәрхүмдең күкрәк тултырып һуҙған "Һандуғас", "Илсе Ғайса", "Раушаниям, бәғерем" һ.б. йырҙарын әҫәрләнеп тыңларға ярата Баязит. Әммә уны милләтебеҙ ғорурлығы, башҡорттоң айырылмаҫ моңдашы булған ҡурай нығыраҡ әсир итә. Шуғалыр ҙа, бәләкәй Баязит, үҫкәс, үҙен ҡурайсы итеп күҙ алдына килтерә. Айырым бер дәрт һәм илһам менән ҡурайҙа уйнаған малай мәктәп һәм район бәйгеләрендә призлы урындар яулай, үҙенең уңыштары менән ҡанатлана. Әле башланғыс синыфтарҙа ғына уҡып йөрөгән һәм бейеүсе булараҡ танылып өлгөргән малайҙың был һәләтен ата-әсәһе һәм уҡытыусылары ла хуплай. Ә урта синыфтарҙа инде һәләтле үҫмер үҙен йырсы булараҡ та таныта.\nТәү тапҡыр йыр менән сәхнәгә сыҡҡан көнөн кисә генә булған кеүек хәтерләй Баязит: ауыл клубында 8 Март - Халыҡ-ара ҡатын-ҡыҙҙар көнөнә арналған ҙур концерт бара. Ҙур тулҡынланыу менән йырлай башлаған үҫмер беренсе куплеттан һуң, артабанғы һүҙҙәрен онотоп, ҡаушап ҡала һәм сәхнән сығып китергә мәжбүр була. Ә клуб тулы халыҡ гөж килеп ҡул саба, уның яңынан сәхнәгә сығыуын талап итә. Шулай итеп, тәү башлап сәхнәнән йырлаған "Һыу буйынан әсәй ҡайтып килә…" йыры ғүмерлеккә хәтеренә һеңеп ҡала йырсының.\nБөгөн билдәле йырсылар Абдулла Солтанов, Сөләймән Абдуллин ише шәхестәрҙән өлгө алып, әммә тормошта үҙ һуҡмағын ярырға тырышып йәшәй йырсы. Сәхнәлә лә тик үҙе генә булып ҡалыу, үҙенә генә хас образдар һынландырыу уның теләге. Репертуарындағы һәр йырҙың төбөнә төшөп, эстәлеген тәрәндән аңлап башҡарыуы ғына ла Баязит Байназаровтың сәнғәт донъяһында үҙ йөҙөн, үҙ булмышын һынландыра. Ә инде актерлыҡ һәләте, башҡарыу оҫталығы, тырыш һәм ныҡышмал хеҙмәте һәр сығышына күркәмлек өҫтәй, тәбиғилек бирә.\nБөгөнгө тамашасыларҙың үтә лә талапсан, аңлы һәм һиҙгер булыуын иҫтә тотоп, Баязит һәр сығышына ентекле әҙерләнә, башҡараһы йырҙарын, ролдәрен тәрәндән өйрәнә. Буш ваҡытын һис кенә лә әрәмгә үткәрмәй ул: йә, фортепиано артына ултырып, тауышын көйләй, йә булмаһа, бергә эшләгән иптәштәре менән шаярып ҡына уйнайһы ролен шымарта. Шуғалыр ҙа инде, сәхнәлә артист үҙен иркен һәм тәбиғи тота. Тамашасыһы уның йыр-моңон тыңлап ҡына түгел, ә рухи аҙыҡ, күңеленә ял, илһам алып ҡайтһын өсөн тырыша талантлы йырсы. Ана шул ябайлығы, дан өсөн түгел, нәҡ ябай тамашасы өсөн эшләүе менән дә арбай ул кешеләрҙе. Һәр йырҙы үҙ итеп, яратып башҡарыу бар йырсыларға ла хас түгел, Баязит Байназаров халыҡ йырҙарын да, күптән онотолған йырҙарҙы ла, бөгөнгө эстрада йырҙарын да берҙәй оҫталыҡ һәм ихласлыҡ менән сәхнәгә алып сыға. Сығыштары ваҡытында дәртләнеп бейеп китеүе, актерлыҡ һәләте тамашасы күңелендә үҙенә ҡарата һөйөү һәм ихтирам тыуҙыра.\nРепертуарын тулыландырған ваҡытта Баязит иң элек йырҙарҙың эстәлегенә, уларҙың көйөнә иғтибар итә. Сөнки әлдексә йырҙарҙың милли сәнғәтебеҙҙең бәҫен, йырсыларҙың абруйын төшөрөүен бик яҡшы тоя ул. Үҙенсәлекле тауышлы йәш йырсыларҙың ике-өс һүҙҙе ҡабатлай-ҡабатлай сәхнә буйлап йүгереүен ваҡытлыса дан артынан сабыуға тиңләй. Ысын моң һәм йыр майҙанында ваҡытлыса икәнлектәрен айырырға өйрәнһендәр ине ундайҙар, ти хәҙер инде ярайһы ғына тәжрибә туплаған профессионал йырсы. Уның был һүҙҙәрен "аҡыллыға - ишара" тип уйларға кәрәктер…\nБөгөн күпселек профессионал артистар араһында модаға ингән "фанераға" йырлауға ла үҙ фекере, үҙ ҡарашы бар Баязиттың. "Тере тауышҡа йырлағанда бит үҙеңә бөтмәҫ кинәнес алаһың, рухи күтәренкелек кисерәһең, тыңлаусыларыңа үҙеңдең энергетикаңды еткерә алаһың… Ҡыҫҡаһы, үҙ тауышы менән тамашасы алдына сыҡҡан йырсы үҙ-үҙен үҫтерә", - ти ул "фанерасы"ларға ҡарата үҙ баһаһын биреп.\nРеспубликабыҙҙа танылыу алған, тамашасылар араһында ихтирам ҡаҙанған йырсы башҡаларға өлгө булырҙай абруйлы ғаилә башлығы ла. Үҙе менән Сибай концерт-театр берекмәһендә эшләгән хәләл ефете Гөлнара Исмәғил ҡыҙы менән бергә ике ҡыҙ үҫтерәләр улар. Алла бирһә, ошо көндәрҙә өсөнсө сабыйҙарын ҡулдарына аласаҡтар. Байназаровтарҙың иркен фатирында һәр кемгә ишек асыҡ - иҫәпһеҙ-һанһыҙ туғандары ла, дуҫтары ла, бергә эшләгән иптәштәре лә уларҙа берҙәй ҡәҙерле ҡунаҡ.\nЯҙылған: 11.04.16 | Ҡаралған: 808


Телефон пираттары » "Йәшлек" гәзите\nГазета "Йәшлек" » Махсус бит » Проблема » Телефон пираттары\nйәки, Әсәй, ярҙам ит!\nЕңел аҡса табыу, байыу өсөн нимә генә ҡыланмайҙар ҙа, нимә генә уйлап тапмайҙар?! Финанс пирамидалары, йәнәһе, тура эфирҙан барған телевикториналар, лотереялар, SMS-уйындар... Яҡындарыңа ҡарата булған хистә лә уйнап, кеҫә ҡалынайтырға маташыусылар юҡ түгел. Һуңғы айҙа ғына Баймаҡ ҡалаһында өс мутлыҡ осрағы теркәлгән.\nВ.-ларҙың өй телефонына шылтыраталар.\n– Әсәй, мин ҡалаға инеп килгәндә бер йәйәүлене тапаттым. Ҡотҡар...\nҺөйләшеүҙе икенсе берәү дауам итә:\n– Әгәр ҙә улығыҙҙы төрмәнән йолоп ҡалырға теләһәгеҙ, тиҙ генә ошо телефон номерына 2100 һум аҡса күсерегеҙ.\nНиндәй әсә бәләгә тарыған балаһын ярҙамһыҙ ҡалдырһын инде?! Бахыр ҡатын шунда уҡ талапты үтәргә ашыға. Ул хатта улының тауышы яһалма тойолһа ла, иғтибар бирмәй. “Бәлки, туҡмағандарҙыр, ҡурҡытҡандарҙыр, имен генә булһын инде”, – тип өҙгөләнә ҡан һауған әсә йөрәге. Аҡса күсергәнгә арыуыҡ ваҡыт уҙһа ла, улынан һаман хәбәр булмағас, ҡатын милицияға, дауаханаға шылтырата башлай. Уға бер ниндәй ҙә юл фажиғәһе булмауын әйтәләр. Ә кискеһен улы ҡайтып инә. Ул бер ниндәй ҙә хәлгә тарымаған, иҫән-һау.\nБер нисә көндән М. ханымдың кеҫә телефонына ят номерҙан шылтыратып, шулай уҡ уның улының тауышы менән ҡылған аварияһы өсөн енәйәт яуаплылығына эләкмәҫ өсөн, ашығыс рәүештә 50 мең һум аҡса кәрәклеген әйтәләр. Артабан телефонды ир кеше ала:\n– Мин – милиция капитаны Карпенко. Әгәр улығыҙҙы төрмәнән алып ҡалырға теләһәгеҙ, ошо телефонға 50 мең һум аҡса күсерегеҙ. Тик был хаҡта бер ҡайҙа ла хәбәр итмәгеҙ, юғиһә балағыҙҙың ҙур проблемалары булыуы бар.\nҠатын ҡаушап ҡалмай, тәүҙә улының эшенә шылтырата. Уның тыныс тауышын ишетеп, аварияның да, капитан Карпенконың да бары тик уйҙырма булыуын аңлай.\n7 мартта тағы ла аптыратҡыс хәл була. “Натали” такси хеҙмәтенә билдәһеҙ кеше шылтырата ла, ҡаланың бер ойошмаһына такси ебәреүҙәрен үтенә. Шулай уҡ ул водителдән, ойошманы тикшерергә килгән кешеләрҙе һыйлау өсөн, ҡиммәтле коньяк һәм кәнфиттәр алыуын һорай. Тыңлаусан таксист, магазинға инеп, барыһын да һатып алғандан һуң, клиент тикшереүселәрҙең телефон иҫәбенә 3500 һум аҡса ла һалыуын һорай. Уны ла үтәгәс, таксист ойошма эргәһенә килеп туҡтай һәм барыһы өсөн дә түләйәсәк кешене көтә башлай. Оҙаҡ ваҡыт үтә, бер кем дә сыҡмағас, ул ойошманың бинаһына инә. Унда уға бер ниндәй ҙә тикшереү бармауын, бер кемдең дә таксиға шылтыратмауын әйтәләр. Бер ҡатлылыҡ был таксисҡа ҡиммәткә төштө. Бөтә сығымдарҙы ул үҙе ҡаплаясаҡ.\nӘлеге көндә Баймаҡ эске эштәр бүлегенең иҡтисад өлкәһендәге енәйәттәргә ҡаршы көрәшеү бүлеге хеҙмәткәрҙәре был мутлыҡ ҡылыусыларҙы эҙәрлекләү менән шөғөлләнә. Халыҡҡа уяулыҡты юғалтмаҫҡа кәңәш ителә. Әгәр ҙә һеҙгә шундай шылтыратыу булһа, иң алда яҡындарығыҙға, хоҡуҡ һаҡлау органдарына хәбәр итегеҙ.\nСығыу ваҡыты 19-03-2011, 15:39 | Ҡаранылар: 3151\n“Иптәштәремде ташларға хаҡым юҡ...”\n“Алло, аҡсағыҙҙы әҙерләгеҙ…”


Башҡаларға хеҙмәт итеп, үҙем янам | ГТРК «Башкортостан» — Новости Уфы и РБ\n10 октября 2019 — 17:43 ГТРК «Башкортостан»\nБашҡорт дәүләт университетында республиканың 100 һәм юғары уҡыу йортоның 110 йыллығы сиктәрендә философия фәндәре докторы, Дамир Жәүәт улы Вәлиев иҫтәлегенә күргәҙмә асылды. Тантаналы сарала профессорҙың туғандары, һабаҡташтары һәм студенттар ҡатнашты. Күргәҙмәлә Дамир Жәүәт улының шәхси әйберҙәре, ҡулъяҙмалары, фотоһүрәттәре тәҡдим ителгән. Ғалим-философтың фәнни тикшеренеүҙәре этикаға, Башҡортостаның йәмәғәтселек фекере тарихына, суверенитет һәм федерализм проблемаларына арналған. Ул 130-ҙан ашыу фәнни хеҙмәт авторы.


Моратов Әмир Фәттәх улы — Башҡорт Википедияһы\nМоратов Әмир Фәттәх улы\nпедагог, журналист, яҙыусы\nБАССР-ҙың Йылайыр районы Мәҡсүт ауылы\nМоратов Әмир Фәттәх улы (1926—2003) — педагог, журналист, яҙыусы. БАССР мәктәбенең атҡаҙанған уҡытыусыһы, СССР һәм БАССР журналистар Союзы ағзаһы. Бөйөк Ватан һуғышында ҡатнашыусы.\nМоратов Әмир Фәттәх улы БАССР-ҙың Йылайыр районы Мәҡсүт ауылында тыуған. Баласағы бик ауыр була, уҡыу урынына эшләргә тура килә, башта шахтала, һуңынан алтын сығарыу сәнәғәтендә. Һуғыш башланғас, Әмир Фәттәх улы колхоз эшенә егелә. 1943 йылда ҡапыл «Коммунизм өсөн» район гәзитенә яуаплы секретарь итеп эшкә күсерәләр һәм уға матбуғат менән яҡындан һәм ашығыс рәүештә танышырға тура килә. «Көнө-төнө эшләргә тура килде. Йүнле шарттар ҙа булманы инде, краскаға һәр саҡ ҡытлыҡ, «американка» (баҫыу машинкаһы) йыш боҙола, ТАСС материалдарын төндә яҙып алам тиһәң, радиоалғыстың питаниелары ултыра ла ҡуя. Хәбәрселәр юҡ дәрәжәһендә, мәҡәләләрҙе ҡағыҙ хаҡына ғына яҙҙырып алаһың» — тип иҫләй Әмир Моратов, әммә бер нисә айҙан ул һуғышҡа ебәрелә. Уға бары 17 йәш кенә була. 1943 йылдан артиллерист булып хеҙмәт итә, «Батырлыҡ өсөн» миҙалы менән наградлана. Немец-фашистар илбаҫарҙарына ҡаршы аяуһыҙ һуғышҡан йәш артиллерист тураһында командование ошолай яҙа:\n«Наградить… ефрейтора Муратова Амира Фатгаховича, за то, что в период наступательных боев, находясь на прямой наводке, он бесперебойно обеспечивал орудие снарядами, в результате чего орудие уничтожило 2 наблюдательных пункта, подавило огонь 1 станкового пулемета и уничтожило до 15 немецких солдат и офицеров, чем способствовал успешному выполнению боевой задачи».\n— Ф.М.Сөләймәнов. Матрай районы Ишембәт ауылы тарихы: төбәк ғилми-ғәмәли конференцияһы материалдары (1 ноябрь 2013 йыл, Сибай ҡалаһы). – Сибай: ГУП РБ «СГТ», 2013. – 379 б. – 212-221 биттәр.\nОтставкалағы старшина Моратов 1945 йылда демобилизациялана.\nӘмир Моратов һуғыштан һуңғы ҡырҡ йыллыҡ эшмәкәрлек дәүерендә мәғарифтың бик күп баҫҡыстарын үтә: тәрбиәсе, уҡытыусы, өлкән пионервожатый, балалар йорто директоры урынбаҫары, башланғыс мәктәп директоры урынбаҫары, инспектор-методист, журналист… Ҡайҙа эшләһә лә, балаларҙы походтарға йөрөтә, «Йәш хәбәрселәр», «Йәш әҙәбиәтселәр» түңәрәктәре ойоштора, концерттар әҙерләй, билдәле шәхестәр менән осрашыуҙар, кисәләр үткәрә. Уҡыусыларын вайымһыҙ булмаҫҡа, үҙ фекерен яҡларға өйрәтә. Мәҡәләләрен әленән-әле гәзит-журналдарҙа баҫтыра.\nҒүмеренең аҙаҡҡы йылдарын Әмир Фәттәх улы Моратов Сибай ҡалаһында йәшәй, бында ла ул ижтимағи тормошта актив ҡатнаша, мәктәптәрҙә, музейҙа үҙ хәтирәләре, уйҙары менән уртаҡлаша. Бик күп мәҡәләләре, очерктары республика һәм урындағы матбуғатта донъя күрә. Әмир Фәттәх улы йәштән ил ғәмен, донъя хәстәрен тойоп йәшәй белде, ғаиләһендә ҡатыны Мәүлетбикәгә, балаларына ҡарата мөнәсәбәте аша үрнәк, өлгө алырлыҡ итеп йәшәне. Ихлас, итәғәтле, ябай, рухы ныҡ шәхес булып яҡташтарының иҫендә ҡалды.\nУның әҫәрҙәре төрлө йыйынтыҡтарға, кластан тыш уҡыу китаптарына индерелгән. Әмир Моратовтың ижади мираҫы тағы ла тосораҡ булыр ине — 1978 йылда Ҡашҡар ауылында йәшәгәндә Моратовтарҙың өйҙәре янып китә. Күп йылдар дауамында йыйған документтары һәм ҡулъяҙмалары, ҡулдан сығарған журнал-китабы (ауыл Советының 220 кеше яҙмыштары буйынса эҙләнеү һөҙөмтәләре) көлгә әйләнә.\nӘмир Моратов — яҡташтарының фронттағы һәм тылдағы батырлыҡтары тураһында очерктар серияһы авторы. «Хәтер» (1991) һәм «Еңеү анкетаһы» (1994) китаптарында йәш һалдат күҙҙәре менән Бөйөк Ватан һуғышы ваҡиғалары һүрәтләнгән. «Ер яҙмышы» (1994) китабына төрлө йылдарҙа яҙған шиғырҙары һәм йырҙары тупланған. 2013 йылда ҡыҙы Гөлсирә менән кейәүе Рәфҡәт Иҙрисовтарҙың финанс ярҙамында З. Биишева исемендәге «Китап» нәшриәтендә очерктарынан, хикәйәләренән торған «Яҙмыш менән һөйләшеү» тигән китабы донъя күрә. 2015 йылда шундай уҡ ысул менән «Төбәгемдең батырҙары» баҫылды. Шулай уҡ 2016 йылда уның 90 йыллығына арнап Гөлсирә менән Рәфҡәт «Һуғыш хәтирәләре» китабын нәшер итте.\n2 дәрәжә Ватан һуғышы ордены\nБАССР мәктәбенең атҡаҙанған уҡытыусыһы\nАтаһы — Моратов Фәттәхетдин (Фаттәх) Аллағыуат улы — офицер, Георгий тәреләре тулы кавалеры, Ишембәт ауылы мәҙрәсәһенең мөғәллиме, Яҡуп ауыл советы ағзаһы.\nМоратов Төхфәт Фәттәхетдин улы (Төхфәт Морат) (1906—1944) — башҡорт шағиры һәм тәржемәсе, журналист. Башҡортостан Республикаһы Яҙыусылар союзы ағзаһы. Бөйөк Ватан һуғышында батырҙарса һәләк була.\nМоратов Әхмәт Фәттәх улы (1908—?) — Бөйөк Ватан һуғышында ҡатнашыусы. «Батырлыҡ өсөн» миҙалы менән бүләкләнгән.\nБашҡортостандың Йылайыр районы Ҡашҡар ауылының Почетлы гражданы. Ҡашҡар урта мәктәбендә Әмир Моратовҡа мемориаль таҡтаташ асылды. Йылайыр районы Мәҡсүт ауылының Дан паркында яугир-яҙыусы, уҡытыусы, журналист Әмир Моратовҡа обелиск ҡуйылды.\n↑ 1,0 1,1 http://bash.bashgazet.ru/obshestvo/print:page,1,21980-auyl-hbrsee.html.\n↑ Сулейманов Ф. М. Населенные пункты Зилаирского района // Ватандаш. — ISSN 1683-3554.\n Арҙаҡлы яҡташыбыҙ иҫтәлегенә\nhttps://ba.wikipedia.org/w/index.php?title=Моратов_Әмир_Фәттәх_улы&oldid=896509 ҡабул ителгән\nБыл бит һуңғы тапҡыр 02:59 5 июль 2019 үҙгәртелгән.


«Рәсәй вертолеттары» холдингы КүмАПП-һын һауыҡтырыуҙың сираттағы этабы программаһын әҙерләй башланы // Иҡтисад | новости башинформ.рф\n«Рәсәй вертолеттары» холдингы КүмАПП-һын һауыҡтырыуҙың сираттағы этабы программаһын әҙерләй башланы\n14:48, 17 марта 2015 Иҡтисад\n«Рәсәй вертолеттары» холдингы КүмАПП-һын һауыҡтырыуҙың сираттағы этабы программаһын әҙерләй башланы Фото: Олег Яровиков\nӨФӨ, 2015 йыл, 17 март. /«Башинформ» мәғлүмәт агентлығы, Розалиә Вәлиева/.\n«Рәсәй вертолеттары» холдингы «Күмертау авиация етештереү предприятиеһы» (КүмАПП) асыҡ акционерҙар йәмғиәтен финанс һауыҡтырыу программаһын әҙерләй башланы. «Башинформ» агентлығына хәбәр итеүҙәренсә, ошо көндәрҙә предприятиеға финанс-иҡтисади һәм производство блоктары белгестәре, персонал менән идара итеү һәм һатып алыуҙарҙы ойоштороу буйынса дирекция составында холдингтың эшсе төркөмө килде. Уның бурысы — хеҙмәткәрҙәр менән бергә агрегат производствоһын үҫтереү, хеҙмәт етештереүсәнлеген арттырыу, складтағы запастарҙы кәметеү буйынса саралар программаһын төҙөү.\nКүмАПП-ның проблемалары республика, ҡала властары вәкилдәре һәм профсоюз менән берлектә хәл ителәсәк. Атап әйткәндә, республика кимәлендә предприятие эшмәкәрлегенең иң мөһим йүнәлештәрен финанслау буйынса төбәк властары менән үҙ-ара килешеп эш итеү механизмдары өйрәнеләсәк, — тип аңлатма бирҙе агентлыҡ әңгәмәсеһе.\nИдара итеүсе ойошманың һәм заводтың берлектәге комиссияһы предприятиены ремонт эштәре килешеүҙәре менән тәьмин итеү мөмкинлеген өйрәнәсәк. Бының өсөн «Рәсәй вертолеттары» һәм КүмАПП белгестәре вертолет техникаһын ремонтлау һәм яңыртыу өсөн заводтың етештереү һәм технологик мөмкинлектәрен баһалаясаҡ.\nБынан тыш, хәҙерге көндә КүмАПП-һы һатып алыуҙарының өҫтөнлөклө категорияларын оптималләштереү программаһы ғәмәлгә ашырыла. Был иһә аҡсаны экономияларға һәм ҡайһы бер дәүләттәрҙең Рәсәйгә ҡаршы санкциялары тәьҫирен кәметергә мөмкинлек бирәсәк, тип билдәләне агентлыҡ әңгәмәсеһе.\nБынан алдараҡ «Рәсәй вертолеттары» холдингы КүмАПП-ғы хәлде тотороҡландырыу буйынса күрелгән саралар тураһында хәбәр иткәйне. Башҡарылған эш һөҙөмтәһендә 2015 йылда завод заказдар менән тулыһынса тәьмин ителгән. Предприятиела эш хаҡы буйынса бурыстар юҡ, әгәр ҙә КүмАПП бөтә килешеү йөкләмәләрен үтәһә, уның табышы икеләтә артасаҡ һәм 10 миллиард һум самаһы тәшкил итәсәк. Бөгөнгө көндә заводтың төп бурысы — быйылғы планды үтәү, шулай уҡ 2014 йылғы йөкләмәләр буйынса эште тамамлау.\nТеги: сәнәғәт,вертолет төҙөү,финанс һауыҡтырыу


Башҡорт аниматоры Рим Шәрәфетдиновтың фильмы халыҡ-ара фестивалдә награда яуланы // Мәҙәниәт | новости башинформ.рф\nБашҡорт аниматоры Рим Шәрәфетдиновтың фильмы халыҡ-ара фестивалдә награда яуланы\n20:19, 11 ноября 2020 Мәҙәниәт\nAMEN Animation film festival халыҡ-ара анимациялы фильмдар фестивалендә Әмир Абдразаҡов исемендәге «Башҡортостан» киностудияһы режиссеры Рим Шәрәфетдинов еңеүселәрҙең береһе булды. Уның «Һүрәт төшөрөү оҫтаһы ҡағиҙәләре» фильмы «Иң яҡшы режиссер эше» призын алды.\nФестиваль яңыраҡ Ҡаҙағстандың баш ҡалаһы Нур-Солтанда уҙҙы. Тамашасылар Рим Шәрәфетдиновтың «Һүрәт төшөрөү оҫтаһы ҡағиҙәләре» фильмын йылы ҡабул итте.\nРим Шәрәфетдинов — режиссер, сценарист, ҡуйыусы рәссам, «Башҡортостан» киностудияһы аниматоры. Мәскәүҙең «Пилот» һәм «Кристмас-филмс» студиялары менән хеҙмәттәшлек иткән. Рәсәйҙең Кинематографистар берекмәһе ағзаһы, Рәсәйҙең почетлы кинематографисы, Башҡортостандың атҡаҙанған мәҙәниәт хеҙмәткәре.\nРежиссерҙың ижад юлы сирек быуаттан ашыу иҫәпләнә. Ул башҡорт анимацияһына нигеҙ һалыусыларҙың береһе булып тора. Уның «Ҡыйыу йөрәк», «Елдәр иҫкән яҡта», «Һунарсы улы», «Супер 8», «Реквием», «Аңра бүре», «Алдар менән Һоро бүре» фильмдары тамашасыларҙың һөйөүен яуланы һәм фестиваль наградалары менән билдәләнде. Кино тәнҡитселәре Рим Шәрәфетдиновтың фильмдарын совет йәнһүрәттәренең иң яҡшы үрнәктәре менән сағыштыралар.


Һүрәттәрҙә гүзәл заттар - GTRK.TV — Новости Уфы и РБ\nҺүрәттәрҙә гүзәл заттар.\nӨфөлә “Яңырыу дәүере һәм барокко осоронда ҡатын-ҡыҙ образы» картиналар күргәҙмәһе асылды. Был күргәҙмә 8 март — Халыҡ-ара ҡатын-ҡыҙҙар көнөнә арналған. Күргәҙмәлә барлығы 20 ҡытан-ҡыҙ портреты. Улар яңы лазер технологиялары ярҙамында эшләнгән. Бында донъяға билдәле рәссамдар төшөргән гүзәл зат портреттарын күрергә мөмкин.\n07 марта Гүзәл заттың тәүәккәл бер вәкиле\n09 марта Көндәр йылытыу менән Өфө урамдарын һыу баҫа башланы


Алоэ, кагор һәм бал » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Яңылыҡтар таҫмаһы » Алоэ, кагор һәм бал\n12.09.2019 Алоэ, кагор һәм бал\nХалыҡ медицинаһында уларҙың һәр береһенең шифалы үҙенсәлектәре яҡшы билдәле. Баҡтиһәң, уларҙы бергә ҡушҡанда шифаһы тағы ла көсәйә икән.\nТуберкулезды дауалау өсөн\nЯңы ҡырҡылған алоэ япрағынан 150 г һут һығып алырға һәм уға 350 г кагор һәм ике ҡалаҡ бал ҡушып бутарға. Быяла һауытҡа һалып ҡараңғы урында бер аҙна тирәһе төнәтергә. Ошо дарыуҙы көнөнә өс-дүрт тапҡыр берәр ҡалаҡ ашар алдынан эсергә.\nХәлһеҙлектән, хроник арыуҙан\nБыл осраҡта 250 г бал, 100 г алоэ һуты һәм 350 г кагор алына. Барыһын бергә бутап, быяла һауытта йә шешәлә 7 – 9 көн һыуытҡыста тоторға. Әҙер булғас, ашар алдынан көнөнә өс тапҡыр берәр ҡалаҡ эсергә. Дауалау курсын башлап ике аҙна үтеүгә хәлегеҙҙең яҡшырыуын тойорһоғоҙ.\nАш эшкәртеү органдарын дауалау\nКемдәр гастрит, хроник ашҡаҙан сире, бауыр һәм үт ҡыуығы ауырыуҙары менән интегә, табип менән кәңәшләшкәндән һуң, түбәндәге төнәтмәне ҡуллана ала. Уны әҙерләү өсөн 500 г алоэ япрағын ваҡ итеп турап, 200 г бал ҡушып бутарға һәм быяла һауытта өс көн ҡараңғы урында төнәтергә. Һуңынан 0,5 л кагор өҫтәп, тағы 3 – 4 көн төнәтергә. Төнәтмәне алда әйтеп үтелгән схема буйынса, 1,5 айға тиклем эсергә була.


Администрация сельского поселения Кусеевский сельсовет муниципального района Баймакский район\n1 марта 2017 Администратор 1171\t0\nКусей ауыл биләмәһе Советы рәйесе\nС.Р.Йыһаншинаның 2016 йылға\nотчет доклады 07.02.2017 йыл\nХөрмәтле депутаттар, етәкселәр, саҡырылғандар!\n2016 йыл кино йылы аҫтында үтте. Һәр йыл районда үҙешмәкәр әртистәрҙең смотр-конкурсы менән башланып китә. Үткән йылда ла кинематография йылына арналған смотр-конкурсы менән башланып китте. Смотрҙа 3 ауыл да актив ҡатнашты. Районда уҙғарылған Гала-концертта ла сығыш яһаныҡ һәм беҙҙең эште “ Үҙенсәлекле һәм үҙ аллы”номинацияһында диплом менән бүләкләнеләр. 2016 йылдың һөҙөмтәләренә ҡарап беҙҙең ауыл биләмәһенә 3-сө урын бирелде.\n18 сентябрь 2016 йыл Рәсәй Федерацияһы Ҡоролтайына һәм район советына депутаттар һайлауҙары үтте. Был һайлауҙарҙа биләмә һайлаусылары ҙур активлыҡ күрһәтеп үҙҙәренең гражданлыҡ бурыстарын үтәнеләр.\n2016 йылың иҫтәлекле ваҡиғаларының береһе булып Ҡырғыҙыстанда Бөтә донъя төрөк халыҡтары уйындары фестивале үтеүе булды.Унда беҙҙең район командаһы Бөтә Рәсәй Федерацияһы исеменән ылаҡ уйынында ҡатнашып\n4-се урынды алып кайтты. Команда составында ауылдашыбыҙ Игибаев Урал Ғиниәт улы ла барҙы һәм яҡташыбыҙға әйләнеп бөткән Яунбаев Ғәлим Шафиҡ улы ла булды.\n“ Һабантуй -2016” ла Башҡортостан буйынса Баймаҡ районында ат биатлоны уйындары үтте. Биатлонда беренсе урынды Күсей ауылы исеменән Яунбаев Ғәлим яуланы, көтөүселәр ярышында 1-се урынды Игибаев Урал алды. Афарин егеттәр!\nРайон һабантуйында ҡаташып беҙҙең ауыл биләмәһе тирмәләрҙе биҙәү буйынса 3-сө дәрәжәле диплом менән бүләкләнде.\nБылтырғы йылдың иң сағыу сараларының береһе итеп Округтар араһындағы концерттарҙы билдәләр инем. 3 ай дауамында барған концерттарҙа әллә күпме яңы таланттар асылды. Был концерттар гала концерттар менән тамамладны.\nСиттә йәшәгән ауылдыштарыбыҙ, яҡтыштарыбыҙ бөгөнгө көндә лә үткән концерттарҙы йылы һүҙ менән иҫкә алалар.\nСпорт саралары ла әүҙем үтеп торҙо. Ҡатын-ҡыҙҙар араһында волейбол ярыштары,йәгеҙ әле ҡыҙҙар, “күңелле старттар” уйындары бик ҡыҙыҡлы үтте. Йәштәр араһында йыл буйына волейбол ярыштары үтеп торҙо,йәйгеһен футбол буйынса Әбйәлил районынан, Сибай ҡалаһынан, Баймаҡ районы ауылдарынан килгән командалар араһыда ярыштар үтте.\nҠышҡы осорҙа Үтәғолова Нурзия Әширәф ҡыҙы тарафынан үткәрелгән һауыҡтырыу гимнастикаһы дәрестәрендә бик күп ҡатын-ҡыҙҙар һаулыҡтарын нығыттылар.\nБылтыр район буйынса “Алтын ҡомартҡы” сараһы бөтә ауылдар буйлап үткәрелеп сыҡты. Күсей ауылынан Баймөхәмәтовтар һәм Замановтар аралары сығыш яһаны һәм айырым номинация менән баһаланды, был сараны үткәреүгә ауыл китапханасыһы Флюзә Ғәлинур ҡыҙы, музей етәксеһе Гүзәл Ирмәк ҡыҙы һәм ауыл старостаһы Хафиз Ирмәк улы ҙур көс һалды..\nРайон буйынса ҡатын-ҡыҙҙар советтары араһында бер-береһе менән тәжрибә уртаҡлашыу нигеҙендә осрашыуҙар үтте. Күсей ауылы ҡатын-ҡыҙҙар советы Ишмырҙаға барҙылар, Ишмырҙалар Күсей ауылына килеп ҡайттылар\nҺәр йылдағыса ауыл биләмәһендә төҙөкләндереү эштәре әүҙем барҙы.\n— К1сей ауылында я8ы 7ыйлы7 т060лд0.\n-Ҡатын-ҡыҙҙар советы тарафынан Төпкөл ҡоҙоғо тәртипкә килтерелде;\n— Күсей, Иҫәнбәт аулдарында яңы ҡыйлыҡҡа траншея ҡаҙылды;\n— Иҫәнбәт ауылы урамдарына, Күсей ауылының Баймырҙина урамына, Басай ауылының Ирәндек урамына шәхси тракторҙар ярҙамында ҡом түшәлде;\n— Күсей ҡыйлығы өйөлдө;\n— Күсей ауылының иҫке ҡыйлығын, Басай ауылының ҡыйлығын ҡул менән таҙартыуға өмә яһалды;\n— Иҫәнбәт ауылының иҫке ҡыйлығы һүтеп алынды;\n— Бөтә ауылдарҙың да обелискыларына косметик ремонт үткәрелде;\n— Уҡыусылар ярҙамында Ташкисеү йылғаһы таҙартылды;\n— Иҫәнбәт, Басай ауылдары өсөн балалар майҙансыгы инвентарҙары эшләнде (яҙғыһын урынлаштырабыҙ);\n— Тоҡтағол ауылы аркаһы яңы яҙыу менән алыштырылды;\nҺәр кесеаҙна учреждение хеҙмәткәрҙәре үҙ биләмәләрен ҡыйҙан таҙартылар, юл ситен таҙартыу буйынса өмәләргә сыҡтылар. Шулай уҡ өй алдарын өс ауылда ла халыҡ тәртиптә тотто.\n“Аныҡ эштәр” проекты нигеҙҙәрендә 2016 йылда 3 мәктәпкә 100 меңлек спорт инвентарҙары алынды.\nБоҙ ҡаласығы төҙөүҙә Иҫәнбәт, Күсей ауылы депутаттары, ағинәйҙәр, ҡатын-ҡыҙҙар советтары, халыҡ әүҙем ҡатнашты, һәм тырышлығыбыҙ бушҡа китмәне, район буйынса 1-се урынға сыҡтыҡ.\nБылтырғы йылда 10 ға яҡын янғын осраҡтары теркәлде, күбеһенсә үлән янды, бер нисә тапҡыр Ирәндек тауы янып китә яҙҙы. Ауыл старосталары, айырым депутаттар, Латыпов М21лит, Гибадуллин Айту4ан, Баймухаметов Хафиз бер ту4ан 7устылары мен2н Иҫәнбәт ауылы халҡы ҙур әүҙемлек күрһәттеләр,һеҙгә барығыҙға ла ҙур рәхмәт!\nАуыл биләмәһенең демографик, хәленә килгәндә 2015 йылда 15 кеше тыуып, 8 кеше үлһә, 2016 йылда 11 кеше тыуған, 9 кеше улгән.\nКүсей ауылы биләмәһе Советының ултырыштары планға ярашлы үтеп торҙо, бөтәһе 47 ҡарар ҡабул ителде. Ауыл хакимиәтенә төрлө һорауҙар менән 127 мөрәжәғәт теркәлде, барыһына ла яуап бирелде.Совет улытырыштарында депутаттар, старосталар, имам-хатибтар, етәкселәр актив ҡатнаштылар, уҙҙәренең тәҡдимдәрен индерҙеләр. Бер йыллыҡ эш һөҙөмтәләре буйынса иң актив староста тип Баймөхәмәтов Хафиз Ирмәк улын билдәләп китер инем-бер эштәндә ситтә ҡалғаны юҡ. Депутаттарҙан Исрафилов Хөрмәт Өммәт улын, Буляканов Тимерғәле Миңлеғәле улын, Надыршин Әхтәр Әхмийән улын, Игибаев Фаиль Зәкир улын билдәләр инем.Әммә улар араһында иң актив депутат Игебаев Фаил Зәкир улы, йыл буйына үткән өмәләрҙә иң күп халыҡ уның округынан сыға, халыҡ менән эшләй белә. Үткән йыл һөҙөмтәләре буйынса Фаиль Зәкир улына район буйынса “иң шәп көтөүсе” исеме бирелде. Баймөхәмәтов Хафиз Ирмәк улы Иң шәп староста исеменә лайыҡ булды, Йосопов Илдар Зайнулла улы якшы имам-хатиб исемен алды.\nҠатын-ҡыҙҙар Советтарының эшен баһалағанда Күсей ауылы ҡатын-ҡыҙҙар Советын айырып әйтер инем, бар эштә лә актив ҡатнашалар-уларға ҙур рәхмәт!\nСпирт һатыусылар менән даими көрәш алып барабыҙ. Участка инспекторы менән 3 ауылда ла рейд та йөрөнөк, ҡатын-ҡыҙҙар Советы менән ураған һайын йөрөп торабыҙ. Бөгөнгө көндә спирт һатыу менән үҙҙәре эскән кешеләр булыша. Полиция хеҙмәткәрҙәре тарафынан йыл буйына 5 мәртәбә спирт һатыусыларға ҡарата штраф һалынды. Ҡоролтайҙа административ комиссияларҙы урындағы Хакимиәттәргә кире ҡайтарыу тураһында законға үҙгәреш индерелеүен түҙемһеҙлек менән көтәбеҙ. Көн дә штраф ала башлаһалар һатыуҙан тыйылырҙар ине моғайын.\nПроблемаларға килгәндә: күп урындарҙағы кеүек эскелек проблемаһы, эшһеҙлек, һыйыр көтөүҙәре булмау, эшһеҙ кешеләр күп, әммә көтөү көтөргә теләуселәр юҡ. Йыл һайын әйтеп киләбеҙ, малығыҙ юғала икән, көтөү булмағанға-уҙегеҙ яуап бирәһегеҙ тип, әммә ҡолаҡ һалмайбыҙ..\nМәктәптәрҙә балалар һаны кәмей, йылына мәктәпкә 1-2 бала ғына 1-се классҡа килә, былай барһа 1-2 йылдан башланғыс мәктәп тә калмаясаҡ.\nАуылдарҙа эшҡыуырлыҡ менән булышыусылар бөтөнләй юҡ тип әйтерлек-бик әҙ. Был етешһеҙлек юлдарҙың булмауына бәйлелер моғайын, аллаға шөкөр юл төҙөү эше башланды, уны йәһәтләтеү буйынса бар тырышлыҡты һалырбыҙ.\nБиләмәлә эшҡыуарлыҡ үҫешмәгәс, ауыл хакимиәтенә бер ерҙән да килем инмәй, бар төҙөкләндереү эштәрен республика бюджетынан бүленгән 500 меңгә башҡарабыҙ. Былтырғы йылда бүленгән аҡсаға түбәнге эштәр эшләнде:\n— юлдарҙы таҙартыуға-60 мең;\n— Күсей ауылының яңы ҡыйлығын төҙөүгә 70 мең;\n— Күсей ауылына юл хәүефһеҙлеге өсөн знактар алыуға-80 мең;\n— Төпкөл ҡоҙоғон ремонтлауға-12 мең;\n— Күсей ауылы ҡыйлығын эттереүгә – 12 мең;\n— Иҫәнбәт, Басай ауылдары өсөн ҡыйлыҡ кәртәләүгә сеткалар, торбалар алыу өсөн – 70 мең;\n— Иҫәнбәт, Басай ауылдарына балалар майҙансығы өсөн материалдар алыуға – 67 мең;\n— Бульдозерҙы юнәтергә запчастар алыу өсөн – 30 мең;\n— Басай мәктәбен ремонтлауға краскалар алыу өсөн – 8 мең;\n— Басай клубына баян алыуға – 3 мең;\n— Округтар концерттары өсөн бүләкләүҙәргә – 14 мең;\n— Һабантуй үткәреү өсөн – 20 мең;\n— Баймурзина , С. Юлаев, Ғәлләмов, Ирәндек урамдарын грейдировкалауға – 8 мең.\nБыйылғы йылда республика бюджетынан бүленгән аҡсаны урамдарҙы яҡтырыу өсөн, урамдарҙың, өйҙәрҙең исемдәрен, һандарын алыштырыуға, Басай ауылы күперенә ремонт үткәреүгә, ҡоҙоҡтарҙы кәртәләүгә, Сыуашбай йылғаһы аша баҫма һалыуға, Басай, Иҫәнбәт ауылдары өсөн янғын һүндереү өсөн тағылмалар алыу өсөн тотонорға ниәтләйбеҙ.\n2017 йыл экология йылы тип билдәләнде, яңы тыуған йылда беҙҙе ҙур эштәр көтә.\nХөрмәтле депутаттар, саҡырылғандар!\nБыл йылды ла берҙәм көс менән, бергәләп иҫәнлектә, һаулыҡта халыҡ мәнфәғәтен яҡлап үткәрәйек, һау булайык!


98(2011) » "Йәшлек" гәзите\nГазета "Йәшлек" » Облако тегов » 98(2011)\nӘсәлек хисе уянған тауыҡ, нәнәйтехнология...\nБашҡортостан / Яңылыҡтар таҫмаһы // 20-12-2011, 20:00\nКөндәр ҡыҫҡарғандан-ҡыҫҡара, сатнама һалҡындар башланды. Ҡояш яҡтылығы аҙ тәтегәс, кәйефтәр ҙә шәп түгел, һыуыҡтарҙан, әйтерһең дә, күңел дә өшөй. Юҡ, Яңы йыл алдынан былай йөрөү килешмәҫ! Оптимист булырға, күберәк шаярырға һәм көлөргә кәрәк.\nБаш ҡалабыҙҙағы Конгресс-холда “Шаяндар һәм отҡорҙар” клубының финал уйынында булыусылар үҙҙәренә бик оҙаҡҡа етерлек көс-дәрт тупланы. Сараны БР Йәштәр сәйәсәте һәм спорт министрлығы ойошторҙо. КВН-дың йәштәрҙең яратҡан тамашаһына әйләнеүен залда энә төртөрлөк тә урын булмауы асыҡ дәлилләне. Ҡыҙҙар һәм егеттәр уйын башланмаҫ элек үк ҡыҙыҡ тамашаға өмөт итеп тулҡынлана ине. Ә көйәрмәндәр командаларының исемен телдәренән төшөрмәне.\nМиҙгел башында ун биш команда уйын башлағайны, шуларҙың өсәүһе генә финалға барып етте. 2011 йыл чемпионы исеменә Стәрлетамаҡ физик культура институты, БДУ-ның Стәрлетамаҡ филиалы (“3Ко”), Нефтекама ҡалаһының йыйылма командалары дәғүә итте. Шулай уҡ РФ Эске эштәр министрлығы институты егеттәре (“Ацетон”) ҡатнашты.\nКомандалар бик етди әҙерләнгән. Һәр береһе тамашасыларҙы шаҡ ҡатырырға, көлдөрөргә тырышты. Бик бай фантазиялы, үткер телле уйынсылар залды шаулатты ғына, көлә-көлә һындар ҡатты. Нефтекаманың йыйылма командаһы “Владимир Путин”ды саҡырһа, “Ацетон”дар “Арғымаҡ” этнотөркөмөн сәхнәгә сығарҙы....\nЯҡташыбыҙ Ольга Вилухина донъя кубогының тәүге алтынын яуланы\nНовости / Спорт // 20-12-2011, 10:22\nДонъя кубогының өсөнсө этабы Рәсәй биатлонсылары өсөн бик уңышлы булды. Улар бөтәһе өс алтын һәм бер бронза миҙал яулап, командалар араһында алтынсы урындан икенсе баҫҡысҡа күтәрелде. Бәйге башта өсөнсө урындан башланды....\nЯңы йыл костюмдары\nРубрикалар // 20-12-2011, 10:19\nЯңы йылға ла күп ҡалманы. Һәр кем был мөғжизәле байрамды ашҡынып көтә, Яңы йылды ҡайҙа, кем менән ҡаршылау тураһында пландар ҡора, Яңы йыл табынына ниндәй аш-һыу ҡуйырға, әле үк меню әҙерләй, шыршы байрамына кем булып кейенеү тураһында хыяллана.\nБала саҡта шыршы байрамына костюм һайлап бер була инек. Ҡуян, Ҡар бөртөгө, Ҡарһылыу, Тейен, Күбәләк, Мальвина, Аҡсәскә, Айыу, Бүре – кем генә булып кейенмәнек. Әммә йыл һайын ниндәйҙер яңы костюм тапҡы, тағы ла матурыраҡ кейенге килә. Бына шуны иҫәпкә алып, һеҙгә Яңы йыл костюмдары һайлашырға булдыҡ. Түбәндә тәҡдим ителгән өлгөләрҙе, бәлки, оҡшатыусылар булыр. Беҙгә ҡалһа, улар матур ҙа, шул уҡ ваҡытта әҙерләүе лә еңел....\nӘҙәбиәт / Юмор // 20-12-2011, 10:17\nБоксерҙы һәр кем ҡыйырһыта ала, әммә һәр кем дә ғәфү үтенеп өлгөрә алмай.\nҠарсыҡ бала ятҡан коляскаға үрелеп ҡарай ҙа:\n– Йә, Хоҙай, ниндәй матур игеҙәктәр! Икеһе лә малаймы? – ти.\n– Юҡ, – ти атай кеше асыу менән, – һул яҡтағыһы – ҡауын....\nБаймаҡ районы етәкселеге студенттарын онотмай\nРубрикалар // 20-12-2011, 10:14\nБаймаҡ районы – республикабыҙға әллә күпме билдәле шәхес биргән төбәк. Өфө студенттары араһында ла нәҡ ошо район ҡыҙ-егеттәре күберәк. Юҡҡа ғына, Өфөлә башҡорттар – баймаҡтар йәшәй, тимәйҙәр....\nСАФЛАНДЫРҘЫ “АҠ ҠАР БАЛҠЫШЫ”\nӘҙәбиәт // 20-12-2011, 10:09\nУҙған шишәмбелә Стәрлетамаҡ башҡорт дәүләт драма театрының ҙур залында “Аҡ ҡар балҡышы” тип исемләнгән әҙәби кисә үтте. Уны урындағы яҙыусылар ойошмаһы ойошторҙо.\nӘйткәндәй, Стәрлетамаҡ яҙыусылар берлеге ошондай сараларҙы йыш үткәрә....\nРубрикалар // 20-12-2011, 10:08\nКөндәр ҡыҫҡарғандан-ҡыҫҡара, сатнама һалҡындар башланды. Ҡояш яҡтылығы аҙ тәтегәс, кәйефтәр ҙә шәп түгел, һыуыҡтарҙан, әйтерһең дә, күңел дә өшөй. Юҡ, Яңы йыл алдынан былай йөрөү килешмәҫ! Оптимист булырға, күберәк шаярырға һәм көлөргә кәрәк....


Бизнес-инкубатор эшҡыуарҙарға ярҙам итәме? » Башҡортостан гәзите | Газета Башкортостан на башкирском языке\nБашҡортостан гәзите » Сәйәсәт » Бизнес-инкубатор эшҡыуарҙарға ярҙам итәме?\nБизнес-инкубатор эшҡыуарҙарға ярҙам итәме? 04.09.2018 // Сәйәсәт\nЭшҡыуарҙарға финанс, милек, мәғлүмәт һәм консультация ярҙамы күрһәтеү буйынса республиканың Октябрьский, Салауат һәм Сибай ҡалаларында бизнес-инкубаторҙар бынан ун йыл элек барлыҡҡа килгәйне.\nЯңы эш башлағандар алдында бинаны ҡуртымға алыу хаҡы, бизнесты, бухгалтер иҫәбен, маркетингты ойоштороу буйынса квалификациялы кәңәштәр алыу мәсьәләһе килеп тыуа. Донъя һәм ил миҫалында бындай комплекслы хеҙмәттәр күрһәтеү бәләкәй эшҡыуарлыҡҡа уңышлы старт алыу өсөн ҙур әһәмиәткә эйә. Октябрьский ҡалаһында 2008 йылда ошо маҡсатта ойошторолған “Октябрьский бизнес-үҙәге” идарасы компанияһы” муниципаль унитар предприятиеһы әле лә уңышлы эшләй. Ул Октябрьский ҡалаһы, Туймазы, Бәләбәй, Йәрмәкәй райондары биләмәһендә эшмәкәрлек алып барған бәләкәй эшҡыуарлыҡ субъекттарына ярҙам итә. Бизнес-инкубатор эшләү өсөн офистар ҙа тәҡдим итә: 79 эш урынлыҡ 34 кабинет бар.\nУн йыл дауамында 127 эшҡыуар учреждениеның резиденты булған, шул иҫәптән 79-ы әле лә эшмәкәрлеген дауам итә (62 проценттан ашыуы). Ошо ваҡыт арауығында улар 346 миллион һум күләмендә продукция етештергән һәм хеҙмәт күрһәткән, бюджет һәм бюджеттан тыш фондтарға 46 миллион һум һалым күсерелгән, 522 эш урыны булдырған.\nПрограммалар, электрон ҡултамғалар әҙерләү буйынса комплекслы хеҙмәттәр күрһәтеү шәхси предприятиеһын асҡан Виталий Мосич та ошо бизнес-инкубаторҙа эш башлаған.\n– Бер нәмәһеҙ эш башлауы ауыр, ә бында уңайлы үҫеш өсөн бөтә шарттар ҙа тыуҙырылған, – ти Виталий Владимирович.\nУн биш йыл элек Виталийға компьютер һатып алалар. Шул осорҙан ул заман техникаһы менән ныҡлап ҡыҙыҡһына башлай. Мәктәпте тамамлағас, һанлы мәғлүмәтте эшкәртеү мастерына уҡып сыға. Хеҙмәт юлын бер фирмала картридждарҙы хеҙмәтләндереү буйынса техник булып башлай. Бер аҙҙан әйҙәүсе белгес булып китә. 2015 йылда үҙенең кәсебен асыу теләге тыуғас, ул тәүҙә клиенттар эҙләй башлай, баҙарҙағы һорауҙы өйрәнә, һуңынан фекерҙәштәре менән “Глобал Хаус” фирмаһын аса. Улар менән эшләгәндә лә Виталий бизнесты алып барыу серҙәренә өйрәнә. Тәжрибә туплағас, 2016 йылда бизнес-инкубатор аша “Башлаусы эшҡыуарҙарға ярҙам” программаһы буйынса 100 мең һум күләмендә стартап ала.\n– Бизнес-инкубаторҙа миңә кабинет бирҙеләр. Тәүге йылда бина өсөн ҡуртым хаҡына 70 процент ташлама яһанылар, икенсе йылда – 50, өсөнсө йылда – 30. Был бик ҙур ярҙам, – ти Виталий Мосич.\nЕгет стартап аҡсаһына ҡорамалдар, 1С программаһына сервер һатып ала.\n– Бизнес-инкубатор программаһы бөтәһе өсөн дә бер. Аҡсаның бер өлөшө ҡала бюджетынан бүленә, ҡалғанын республика бирә, – ти “Октябрьский бизнес-үҙәге” идарасы компанияһы” учреждениеһы директоры Сергей Зайцев.


Башҡортостан Ҡытайҙа үҙ вәкиллеген асырға йыйына\n10 Июнь , 11:16\nБашҡортостан Хөкүмәте Ҡытайҙа Рәсәй Федерацияһы Сауҙа вәкиллеге ҡарамағындағы республика вәкиле офисын асырға ниәтләй.\nБыл хаҡта Башҡортостан Республикаһының Рәсәй Президенты ҡарамағындағы тулы хоҡуҡлы вәкиле Сергей Греков Ҡытай Халыҡ Республикаһының илдәге ғәҙәттән тыш һәм тулы хоҡуҡлы илсеһе Чжан Ханьхуэй менән осрашыуҙа һөйләне.\n«Башҡортостан менән Ҡытай хеҙмәттәшлеге бөгөн һис ҡасан булмағанса мөһим. 2021 йылда ү-ҙ-ара тауар әйләнеше 985,7 миллион доллар тәшкил иткән, шуға ҡарамаҫтан, башҡа йүнәлештәрҙе лә үҫтерәбеҙ. Мәғариф өлкәһендәге хеҙмәттәшлекте сағыу миҫал тип атарға мөмкин, республикабыҙҙа Ҡытайҙан 150 студент уҡый».\nХәҙерге донъяуи шарттарҙа республикаға күберәк ҡорамал һәм запас частар талап ителә, шуға яңы иҡтисади сылбырҙар булдырыу, инвестициялар йәлеп итеү һәм яңы партнерҙар эҙләү өсөн Башҡортостан хеҙмәткәрҙәрҙе Ҡытайға ебәрә, тип билдәләне Греков.\n«Башинформ» хәбәр иткәнсә, яңыструктураны бизнес-омбудсмен Флүр Әсәҙуллин етәкләргә мөмкин.


Хәбәрҙәр: ”Ислам дәүләте” төркөмө менән көрәшеүселәргә сөнни ҡәбиләләре лә ҡушыласаҡ.\n”Ислам дәүләте” төркөмө менән көрәшеүселәргә сөнни ҡәбиләләре лә ҡушыласаҡ.\nИрак хәрбиҙәре июндә “Ислам дәүләте” боевиктары баҫып алған Байджи ҡалаһы үҙәген контролдә тотоуҙары тураһында белдерҙе. Ҡала Сәләх-әд-Дин провинцияһында, Багдадтан төньяҡ-көнбайышҡа табан 200 километр алыҫлыҡта урынлашҡан. Быға ҡәҙәр Ирак армияһы илдең ҙур нефть эшкәртеү заводы булған был ҡаланы бер нисә тапҡыр кире ҡулға төшөрөргә маташты.\n“Ислам дәүләте” төркөмө менән көрәштә союздаштар эҙләгән рәсми Багдад боевиктарға ҡаршы көрәшергә әҙер булған сөнни ҡәбиләләренә ҡорал вәғәҙә итә.\n“Ҡәбиләләрҙе ҡоралландырыу бөгөн башланды. Беҙ, үҙ теләге менән һуғышҡа барырға әҙер булғандарҙың исемлеген һәм улар ҡарамағындағы ҡоралдарҙы тикшереп, уларҙың райондарына аҙыҡ-түлек, гигиена сралары кеүек бөтә кәрәк-яраҡты ебәрергә әҙер. Кәрәкле ҡорал һәм транспорт саралары менән дә ярҙам итергә әҙербеҙ,”-ти Ирактың парламент спикеры Сәлим әл-Джибури.\nИрак хөкүмәте вәкилдәре урындағы общиналар менән һөйләшеү өсөн, күп өлөшөн боевиктар контролдә тотҡан Анбар провинцияһына килде.\nТөркиә сигендәге Кобани ҡалаһында оборона тотҡан Сүриәнең курд ополчениеһы иһә Кобани биҫтәһендәге бер нисә районды һәм ҡала янында тиҫтәләрсә ауылды ҡул аҫтында тотҡан “Ислам дәүләте” бевиктарын тәмьмин итеүсе төп артерия һаналған юлды яба алды.


Рулетка менән ҡыҙ ч - ВИДЕО Ч. Онлайн танышыу!\nВидеочить таныштырҙы. секс-ч веб-камералар\nБыл веб-сайт бар мәғлүмәт, һылтанмалар, рәсем һәм видеоматериалдар, енси характерҙағы материал бар загадочная (атап берлектә"загадочная енси характерҙағы Материалдар")Дауам итмәгән осраҡта тыш, ҡасан: (i) балиғ булыу йәшенә етеүе йәки юрисдикция һеҙ, һеҙҙе тикшереп ҡарау хоҡуғына эйә булған материалдарҙы йәки уларҙың сексуаль асыҡтан-асыҡ ҡарап, ҙәр, тип, күберәк ("йәштәгеләр күберәк"); һәм йәки (ii) материалдарын ҡарап тороуын асыҡтан-асыҡ сексуаль берләшмәләре законлы түгел, улар һеҙ...\nбашҡа чатта теркәлергә: башҡа мәғлүмәттәр теркәлгән датирование\nАйырыуса, әгәр һин түгел яңғыҙ\nӘгәр һеҙ теркәлергә теләүселәр өсөн бушлай флирт булмаған ч, һеҙ ч ике тибын айырып кәрәкЯңғыҙ ч менән сағыштырмаса таҙа билделәнә, тип сат флирт ҡатнашты. Һин бында ихтыяж булған, улар тора шул, өсөн флирт, бер ауыҙ иткән. Һеҙ, мәҫәлән, туранан-тура хеҙмәттәшлек һәм башҡа мәсьәләләр тураһында асыҡтан-асыҡ фекер алышыуҙа ҡатнашыусыларҙы асыҡтан-асыҡ яуап биргән йәки бирергә була, һеҙгә барлыҡ идеяларығыҙҙы ч, чатта ротироваться өсөн отчеты. Әммә...\nРомантик мөнәсәбәттәр бер ни тиклем мөкиббән һәм һеҙ эҙләсеШуның өсөн беҙ. Ире менән беҙҙең осрашыу көнө - был һәм башҡа күп нәмәләр күп. Тик өмөт булды һәр ваҡыт наверстывать ысҡындырҙы. Был осрашыу беҙҙең өсөн өҫтәмә һәм һиңә ярҙам итә. Әгәр һеҙ һайлаған беҙгә ғариза, сездә бар неограниченный һаны әлеге мөмкинлектәр менән танышырға, иҫ киткес, матур һәм ҡыҙы уның менән осрашыу бара. Джентльмен ә, икенсе яҡтан, эштәре юҡ, бер үҙе идеаль тәме һөйәр таба алмай. Кузен үҙенең көндәлек ...\nЭйе, мин сысҡан башҡа ҡунаҡтар теркәлгән мөмкин ч сиртеү бер аралашыу\nҺәм был интернет-чат бушлай\nЭйе, булды минең өсөн был осраҡлы осрашыу ч текә урын, билдәһеҙ кешеләр һәм неподписанный, ҡунаҡтар ч сиртеү бер сысҡан\nЭйе, Хоҙай в ч-ч нисә хоҙайҙан булып, яңы бөтә донъя һәйбәт кеше менән ҡайҙа осратырға мөмкин.\nШәхси ч - төп функцияларының береһе -"Эйе, мин ч". Чатта аралашыу өсөн түләү взиматься түгел. Чатта аралашыу менән таныш кеше, шәхси чатта аралашып, фото һәм видео ебәреү бушлай. Кешеләр менән бөтә донъя менән бәйләнештәб...\nВязание джунганин буласаҡ инструкция буйынса-Лана\nБеҙ һеҙҙең дәрт бирә\nJunghans сифатлы булып үрелә-вязаный Lana уята иң матур свитер, шарф һәм ойоҡбашҺеҙ шулай уҡ инструкцияны"һанлы һайлау өсөн"ҡатын-ҡыҙ йәки ир бала. Инструкция буйынса һайланған вязание бөгөн инде бушлай күсереү өсөн уңайлы. Күберәк белеү, төҙөү һәм файҙаланыу беҙҙең иң матур күлдәк knitting baby instructions хеҙмәте. Ниндәй тәме булмаған һәм булған идеяларын джерси вязание, фирма шул иҫәптән өҫтәмә үрелде. Шулай уҡ ҡарағыҙ башҡа инструкция буйынса беҙҙең ...\nвидеочивать был чатрулетка фокусник беренсе танышыу видео теркәлгән таныштырҙы. ҡыҙы менән бушлай онлайн ч рулетка ҡатын-ҡыҙ белергә бушлай теркәү менән танышты секс ч рулетка ч рулетка менән ҡыҙыҡай бушлай чатрулетка


4 июль — Башҡорт Википедияһы\n4 июль — григориан стиле буйынса йылдың 185-се (кәбисә йылында 186-сы) көнө. Йыл аҙағына тиклем 180 көн ҡала.\n4 июль Викимилектә\nАҠШ: Бойондороҡһоҙлоҡ көнө.\nҠаҙағстан: Думбыра көнө.\nСингапур: Йәштәр көнө.\nРәсәй: Диңгеҙ һәм йылға флоты хеҙмәткәрҙәре көнө (июлдең беренсе йәкшәмбеһе).\nЯза башҡарыу системаһының тыл көнө.\nҠырғыҙстан: Медицина хеҙмәткәрҙәре көнө.\n1865: Англия яҙыусыһы Льюис Кэрроллдың «Әлисәнең Сәйерстандағы мажаралары» әҫәренең беренсе баҫмаһы донъя күрә.\n1920: «Маугли» спектакле менән Мәскәүҙә хәҙерге Н. И. Сац исемендәге балалар музыкаль театры эшләй башлай.\n1950: «Азатлыҡ» радиоhы тәүге тапҡыр эфирға сыға.\n1994: Башҡортостанда кеҫә телефоны аша тәүге һөйләшеү була.\nЮхин Иван Петрович (1935—14.05.2016), ғалим-агроном. 1968 йылдан Башҡортостан ауыл хужалығы ғилми-тикшеренеү институтының өлкән ғилми хеҙмәткәре, 1977 йылдан техник культуралар лабораторияһы мөдире, 1984 йылдан — институт директорының фән буйынса урынбаҫары, 1998 йылдан — төп ғилми хеҙмәткәр, 2000 йылдан — бүлек мөдире. 2001 йылдан Башҡорт дәүләт аграр университеты уҡытыусыһы. Ауыл хужалығы фәндәре докторы (2000). Башҡорт АССР-ының атҡаҙанған фән эшмәкәре (1985). Сығышы менән хәҙерге Башҡортостан Республикаһының Мәләүез районы Грачи ауылынан (1970-сы йылдарҙа бөткән).\nРәхмәтуллин Рим Хөрмәт улы (1940 ), ғалим-нефтсе, хужалыҡ, дәүләт, партия һәм комсомол органдары эшмәкәре. 1983—1987 йылдарҙа КПСС-тың Өфө ҡала комитетының беренсе секретары. Техник фәндәр кандидаты (1980). Ике «Почёт Билдәһе» ордены кавалеры, Өфө ҡалаһы Октябрь районының почётлы гражданы.\nЧеркасов Андрей Геннадьевич (1970), спортсы, тренер. Теннис буйынса 1988 йылдан — СССР, 1992 йылдан — Бойондороҡһоҙ Дәүләттәр Берләшмәһе, 1993—2001 йылдарҙа Рәсәй йыйылма командалары ағзаһы. 2010 йылдан Мәскәүҙәге «Мегапрофи» спорт клубының тренер-уҡытыусыһы. СССР-ҙың халыҡ-ара класлы спорт мастеры (1988), Рәсәйҙең атҡаҙанған спорт мастеры (2001). Барселоналағы Олимпия уйындарының бронза призеры (1992).\nКомлев Пётр Александрович (1921—1945), Бөйөк Ватан һуғышында һәләк булған хәрби осоусы, штурмлау авиация полкының звено командиры, өлкән лейтенант (1944). Советтар Союзы Геройы (1945, үлгәндән һуң). Сығышы менән хәҙерге Башҡортостан Республикаһының Благовещен районы Воскресенка ауылынан.\nВерхотуров Михаил Александрович (1961), ғалим-инженер-системотехник, спортсы-турист. 1983 йылдан Өфө авиация институты һәм Өфө дәүләт авиация техник университеты уҡытыусыһы. Техник фәндәр докторы (2001), профессор (2004). Башҡортостан Республикаһының атҡаҙанған фән эшмәкәре (2007). Спорт туризмы буйынса Рәсәйҙең халыҡ-ара класлы спорт мастеры (2003). Сығышы менән Өфө ҡалаһынан.\nҠолмөхәмәтова Мәрйәм Муллабай ҡыҙы (1951), педагогик хеҙмәт ветераны. 1977—2006 йылдарҙа (өҙөклөк менән) Мәсетле районы Ләмәҙтамаҡ урта мәктәбе уҡытыусыһы, шул иҫәптән 1990 йылдан — мәктәптең уҡыу-уҡытыу эштәре мөдире. РСФСР-ҙың халыҡ мәғарифы отличнигы (1982). Салауат Юлаев ордены кавалеры (2003).\nҒилажетдинов Вячеслав Африк улы (1956—7.08.2020), дәүләт һәм йәмәғәт эшмәкәре, ғалим-инженер. 2014—2019 йылдарҙа Башҡортостан Республикаһының Эшҡыуарлыҡ һәм туризм буйынса дәүләт комитеты рәйесе. Техник фәндәр кандидаты (1987). Сығышы менән Үзбәк ССР-ы Наманган өлкәһенең Өс ҡурған ҡалаһынан.\nҒиззәтуллина Гөлсирә Мирза ҡыҙы (1957), башҡорт яҙыусыһы, журналист, тəржемəсе. Башҡортостан Республикаһының атҡаҙанған мәҙәниәт хеҙмәткәре (2009), Рәми Ғарипов исемендәге премия лауреаты, Мәхмүт Ҡашғари исемендәге халыҡ-ара әҙәби конкурстың республика этабы еңеүсеһе һәм бәйгенең халыҡ-ара туры дипломанты.\nӘйүпов Рим Шәрип улы (1938—2.02.2015), СССР һәм Рәсәйҙең театр һәм кино актёры. 1965—1996 йылдарҙа Киров ҡалаһындағы драма һәм өлкә йәш тамашасы театрҙары хеҙмәткәре. РСФСР-ҙың атҡаҙанған артисы (1984).\nСәрүәрова Рима Фәйзи ҡыҙы (1954), журналистика ветераны, радиопроекттар авторы һәм тапшырыуҙар алып барыусы. 1989 йылдан СССР Журналистар союзы ағзаһы. Рәсәй Федерацияһының (2005) һәм Башҡортостан Республикаһының (1994) атҡаҙанған мәҙәниәт хеҙмәткәре. Рәсәй Журналистар союзы премияһы (2001) һәм Шәһит Хоҙайбирҙин исемендәге премия (1997) лауреаты. Сығышы менән хәҙерге Башҡортостан Республикаһының Илеш районы Лаяшты ауылынан.\n4 июлдә тыуғандар\n1610: Поль Скаррон, Франция яҙыусыһы, драматург һәм шағир.\n1765: Пьер-Антуан Дюпон де л’Этан, Францияның хәрби эшмәкәре, дивизия генералы.\n1790: сэр Джордж Эверест, Британия географы, геодезист.\n1815: Павел Федотов, Рәсәй империяһы рәссамы, график.\n1880: Стеллан Рюэ, Дания кинорежиссёры.\n1900: Робер Деснос, Франция шағиры, яҙыусы һәм журналист.\n1910: Зифа Басирова, СССР-ҙың театр актёры, йырсы, Татар АССР-ының атҡаҙанған артисы, ике «Почёт Билдәһе» ордены кавалеры.\n1910: Глория Стюарт, АҠШ актрисаһы.\n1927: Джина Лоллобриджида, Италияның кино актёры.\n1930: Фрунзик Мкртчян, СССР һәм Әрмәнстандың театр һәм кино актёры, театр режиссёры, СССР-ҙың халыҡ артисы (1984).\n1930: Юрий Тюкалов, СССР спортсыһы, тренер, рәссам һәм архитектор. Академик ишеү буйынса атҡаҙанған спорт мастеры һәм атҡаҙанған тренер. СССР-ҙың беренсе олимпия чемпионы\n1930: Штефан Угер, Словакия кинорежиссёры, сценарист.\n1940: Алла Латынина, СССР һәм Рәсәйҙең әҙәбиәт белгесе, әҙәби тәнҡитсе һәм журналист.\n1945: Агнеш Храницки, Венгрия кинорежиссёры.\n1950: Артём Тарасов, СССР һәм Рәсәй эшҡыуары, сәйәсмән, СССР-ҙың беренсе рәсми миллионеры.\n1975: Армен Гаспарян, Рәсәй журналисы, радио тапшырыуҙар алып барыусы, яҙыусы һәм йәмәғәт эшмәкәре.\n4 июлдә вафат булғандар\nhttps://ba.wikipedia.org/w/index.php?title=4_июль&oldid=1046070 ҡабул ителгән\nПоследний раз редактировалась 2 июль 2021 в 17:44\nБыл бит һуңғы тапҡыр 17:44 2 июль 2021 үҙгәртелгән.


Хуш киләһең, Мәүлит! » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Иман » Хуш киләһең, Мәүлит!\n20 ноябрҙә донъя мосолмандары Мөхәммәт пәйғәмбәрҙең тыуған көнөн билдәләй.\nЙыл һайын Рабиғел әүүәл айының 12-се көнөндә мосолман донъяһында ҙур тантана – Мәүлит байрамы үткәрелә, ә 11-се кисе Мәүлит кисе булып тора. Риүәйәттәргә ҡарағанда, был төндә һөйөклө пәйғәмбәребеҙ Мөхәммәт Мостафа саллалаһу ғәләйһи үә сәлләм (с.ғ.с.) донъяға килгән. Быйыл ул 20 ноябргә тура килә. “Мәүлит” – ғәрәп һүҙе, беҙҙеңсә тыуыу тигәнде аңлата.\nПәйғәмбәребеҙ Мөхәммәт ғәләйһис-сәләм миләди йыл иҫәбе менән 570 йылдың 27 апрелендә Мәккәи Мөкәрәмәлә Ҡорайыш ҡәбиләһенең ярлы шим ырыуында донъяға килә. 632 йылда вафат була.\nКешелек донъяһында Аллаһ Тәғәлә тарафынан тәғәйенләнгән 124 мең пәйғәмбәр булған. Ислам диненә ҙур өлөш индергән 25-енең исем-шәрифе Ҡөрьән китабында килтерелгән.\nМөхәммәт ғәләйһис-сәләм – иң һуңғы пәйғәмбәр. Ул 40 йәшендә пәйғәмбәрлек вазифаһын алып, кешеләргә хаҡ динде – ислам динен өйрәтә башлай. 63 йәшендә был яҡты донъянан китә. Ана шул 23 йыл эсендә Ғәрәбстан ярымутрауын мәжүсиҙәрҙән – төрлө һындарға табыныусыларҙан таҙарта һәм бер Аллаға ғына табынырға өндәй, ырыу-ара дошманлыҡ һәм һуғыштарҙан – милли берҙәмлеккә, эскелек менән бәйһеҙлектән – айыҡлыҡ, намыҫлылыҡҡа, яңғыҙлыҡ һәм анархиянан – тәртипле тормошҡа, әхлаҡһыҙлыҡтан иманлылыҡҡа килтерә. “Кешелек донъяһы тарихы бындай хәлде унан алда ла, унан һуң да белмәй” тип әйтелә Бөтә донъя мосолмандары конференцияһы ҡарарында.\nМөхәммәт ғәләйһис-сәләм беҙгә Аллаһ Тәғәләнең китабы – Ҡөрьәнде еткергән. Аллаһ Тәғәлә шулай тигән: “Аллаһҡа, Уның рәсүленә һәм Беҙ индергән нурға (Ҡөрьәнгә) иман килтерегеҙ. Аллаһ һеҙҙең эштәрегеҙҙе белә!” (Ҡөрьән, “Үҙ-ара алдашыу” сүрәһе, 64:8).\nМөхәммәт пәйғәмбәр кешелеккә үҙенең тормошо аша Ҡөрьән буйынса нисек йәшәргә кәрәклеген өйрәткән. Шулай итеп, Ҡөрьән Кәрим – ул Аллаһ Тәғәләнең китабы, ә пәйғәмбәребеҙ тормошо – ул ошо китапҡа тере аңлатма һәм үрнәк. Бындай юғары сифаттарға эйә булған кешене һәр ваҡыт иҫкә алып тороу – мосолмандың төп фарызы.\nТағы ла шуны белеү зарур: Мөхәммәт пәйғәмбәрҙең исемен әйткән йә уның турала ишеткән һайын, уға “саллаллаһу ғәләйһи үә сәлләм” тип сәләм еткерергә кәрәк. Был башҡортсаға яҡынса “уға Аллаһтың фатихаһы һәм сәләме булһын” тип тәржемә ителә һәм бик сауаплы һәм күркәм ғәмәл һанала.\nЙола буйынса, Мөхәммәт ғәләйһис-сәләмдең тыуған көнөндә, йәғни Мәүлит байрамында мәсеттәрҙә пәйғәмбәребеҙгә бағышлап хөтбәләр уҡыйҙар, вәғәздәр һөйләйҙәр, салауат әйтәләр. Ислам динен тотоусылар һый-хөрмәт менән табын әҙерләп барлыҡ милләттәштәрен һыйлай.


Башҡортостан Республикаһының Милли музейының «Республика төҙөүгә 100 йыл тулыуға арналған» күсмә күргәҙмәһен Башкортостан Республикаһының Милли музейының филиалы Шәһит Хоҙайбирҙиндың Йорт-музейында күрә алаһығыҙ! – ГБУКИ РБ Национальный музей РБ\nГлавная/ Новости/ Башҡортостан Республикаһының Милли музейының «Республика төҙөүгә 100 йыл тулыуға арналған» күсмә күргәҙмәһен Башкортостан Республикаһының Милли музейының филиалы Шәһит Хоҙайбирҙиндың Йорт-музейында күрә алаһығыҙ!\nКүргәҙмәне күрергә килгән ҡунаҡтарҙы 1918–1919 йылдарҙағы, Башҡорт ғәскәре яугирыныӊ хәрби формаһы кейгән, планшет һәм кобуралы портупея таҡҡан манекен ҡаршылай. Артабан ҡунаҡтар витриналағы, граждандар һуғышыныӊ өнһөҙ шаһиттар булған ҡорал – ҡомартҡылар менән таныша. Ҡомартҡыларҙан 1881 йылғы һалдат шашкаһы, 1895 йылғы ике револьвер (береһе Шәһит Хоҙайбирҙиндың Йорт-музейы нигеҙендә табылған), данлыҡлы Мосин винтовкаһы (трехлинейка) һәм винтовканың ҡыҫҡартылған (обрез) варианты, 1918 йылдағы аҡтар ғәскәренең хәрби дәрәжә өлгөһө, I Донъя һуғышы осорондағы котелок һәм фляжка урын алған. Күргәҙмәлә башҡорт милли хәрәкәте лидерҙары тураһында бай мәғлүмәт бирелгән. Бынан тыш шул осорҙа ойошторолған Башҡорт хөкүмәте эшмәкәрлеге, тарихи сығанаҡтар менән танышырға була.\nАйырым витринала Совет Башҡорт Автономиялы Республикаһын төҙөүҙә турана-тура ҡатнашҡан һәм был эшкә ҙур көс һалған – АБССР-ҙыӊ Эске эштәр Халыҡ комиссары Исмәғил Хөсәйен улы Солтанов тураһында бай мәғлүмәт бирелгән.\nКүргәҙмәлә башҡорт яугирыныӊ тарихи реконструкция аша тергеҙелгән кейемдәрен кейеп, ҡорал макеттарын тотоп иҫтәлеккә фотоға төшөргә була.


Синоптиктар күҙаллауынса, йәйҙең һуңғы көндәре йылы торасаҡ\nШул уҡ ваҡытта республиканы ҡыҫҡа ваҡытлы ямғырҙар көтә.\nБөгөн төндә һәм шәмбе яуым-төшөм күләме артыуы ихтимал. Уртаса һауа торошо төндә 8-13, көндөҙ 22-27 градус йылы буласаҡ. Ял көндәрендә бер аҙ һалҡынайта, төндә - 3, көндөҙ 16 градус йылы булыуы ихтимал.\nАнна Козаева, баш синоптик: «Аҙна аҙағына ҡарай һалҡынайта. Әммә яуым-төшөм көтөлмәй. Киләһе аҙнала ла ошондай һауа торошо һаҡланыр тип күҙаллайбыҙ, температура 13-18 градустан юғары күтәрелмәҫ тип көтөлә».


Өфөлә йәштәр өсөн вакансиялар йәрминкәһе үтә // Иҡтисад | новости башинформ.рф\nӨфөлә йәштәр өсөн вакансиялар йәрминкәһе үтә\n16:09, 9 февраля 2015 Иҡтисад\nӨФӨ, 2015 йыл, 9 февраль. /«Башинформ» мәғлүмәт агентлығы, Артур Басиров/.\n12 февралдә Өфөнөң халыҡ мәшғүллеге үҙәгендә — йәштәр хеҙмәт биржаһында вакансиялар йәрминкәһе үтәсәк, тип хәбәр ителә ҡала хакимиәте сайтында.\nТәҡдим ителәсәк вакансиялар иҫәбендә: хәрәкәт хәүефһеҙлеге буйынса инженер, педагог, баш бухгалтер, юрист, табип, сәс алыусы, вахтер, водитель, кер үтекләүсе. Вакансия һайлауҙан тыш, Мәшғүллек үҙәге белгестәре эшмәкәрлек һәм уҡыу йүнәлешен һайлау буйынса индивидуаль консультациялар бирә, ҡыҙыҡһыныуҙарҙы һәм шәхси сифаттарҙы билдәләү маҡсатында компьютерҙа тест үткәрә.\nЭш эҙләүселәр өсөн «Уңышҡа табан 10 аҙым» махсус оҫталыҡ дәресе планлаштырылған.\nВакансиялар йәрминкәһе сәғәт 10-дан 12-гә тиклем Ибраһимов бульвары, 47/1 адресы буйынса уҙа.\nТеги: вакансиялар йәрминкәһе,халыҡ мәшғүллеге,кадрҙар,йәштәр


Халыҡтар берҙәмлеге көнө уңайынан Владимир Путин Рөстәм Хәмитовҡа ҡотлау телеграммаһы ебәрҙе\n«Хөрмәтле Рөстәм Зәки улы! Һеҙҙе Халыҡтар берҙәмлеге көнө менән ҡотлайым.\nРәсәй һәр ваҡыт Тыуған ил азатлығы һәм бойондороҡһоҙлоғо хаҡына бөйөк ижади маҡсаттар тирәләй берләшеүсе халыҡтар берҙәмлеге һәм ойошҡанлығы традициялары менән көслө булды. Ватанға һөйөү, милли тарихҡа, ата-бабаларыбыҙҙың хәрби һәм хеҙмәт батырлығына хөрмәт кеүек ҡаҡшамаҫ ҡиммәттәр быуаттан-быуатҡа, быуындан-быуынға күсеп килә. Был күсәгилешлелек беҙҙең дәүләтселегебеҙҙең ныҡлы нигеҙе булып тора, ил алдындағы мөһим, әһәмиәтле мәсьәләләрҙе хәл итеүҙә уңышҡа ирешергә ярҙам итә».\nИл башлығы Башҡортостан Президентына билдәләнгән уй-маҡсаттарҙың тормошҡа ашыуын һәм һәр нәмәлә изгелек теләне.


Баш итен ашатыу йолаһы - МБУК РДК муниципального района Хайбуллинский район\n/ Клубы / Дома культуры / Бузавлыкский СДК / Баш итен ашатыу йолаһы\nБаш итен ашатыу йолаһы\nБайрам үткәрелгән урын матур итеп биҙәлгән. Стенала аш-һыуға, малға ҡарата матур теләктәр яҙып эленгән: “Өй күрке – аш, әҙәм күрке – баш”, “Башты баш иткән – аш”, “Бәхетленең ҡунағы бергә”. Өйҙөң түр яғында ҡунаҡтар өсөн өҫтәлдәр әҙерләнгән, Ағинәйҙәр Йылайыр районы Яманһаҙ ауылынан килгән ағинәйҙәрҙе таҡмаҡмаҡтар менән ишек төбөндә ҡаршы алды.\nҠәҙерле ҡунаҡтар, өйгә рәхим итегеҙ! Ҡунаҡтар ҡулдарын йыуып өҫтәл артына ултыралар. Өй хужабикәһе, ағинәйҙәрҙең етәксеһе Гөлкәй Вәкил ҡыҙы һүҙен дауам итә – “Хөрмәтле ҡунаҡтар, ауылдаштар. Беҙҙең халыҡ борондан малсылыҡ менән шөғөлләнгән. Мал аҫырап йәшәгән халҡыбыҙҙа ит бешереп ҡунаҡ саҡырыу йолаһы киң таралған. Һуғым ашына саҡырыу йолаһы әле лә һаҡланып килә. Ә яҙға табан үткәрелгән баш итен бешереп саҡырыу йолаһы һуңғы ваҡытта онотолоп барған кеүек. Бөгөнгө табынға килгән ҡунаҡтарға беҙ ошо онотолоп барған йоланы күрһәтергә теләйбеҙ”.\nБоронғо ышаныуҙар нигеҙендә, “Йәшәү көсө – йән, башта һаҡлана” тигән ҡараш йәшәгән, шунлыҡтан малдың йәнен иреккә сығарыу өсөн баштың аҫҡы яңаҡ һөйәген айырып алғандар. Оҙон ҡыш үтеү менән, малды ҡырға сығарыр алдынан, баш итен бешереп, күршеләрен, туғандарын саҡырғандар. Был йола изгеләрҙән һаналған, сөнки ҡунаҡҡа килгән туғандар, ут күршеләр менән мәрхүм туғандарҙы иҫкә алғандар, ырыу-заттың именлеген ҡарап, яҡты киләсәк теләп, әруахтарға мөрәжәғәт иткәндәр. Баш итенән ауыҙ итер алдынан барлыҡ әруахтарға, мәрхүм туғандарға аят бағышлағандар. Аят һуңынан хәйер таратыла.\nӨҫтәлгә баш итен сығарып ҡуйғас, ауылдың хөрмәтле ир кешеһе, ветерандар советы рәйесе Камил ағай, баш итен ҡунаҡтарға өлөшләп таратты (баш ите, теле тигеҙ итеп таратылған). Өҫтәл артында матур теләктәр әйтелә:\n1. Баш һөйәге башлауға,туларһығы – ташлауға,\n2. Һум ите – ашауға, һөйәк алһаң – кимерергә,\n3. Елек тапһаң – һурырға, кимерсәге сәйнәргә,\n4. Һүҙең башла олонан, кесенең тот ҡулынан.\n5. Олоға юл бирерһең, кесегә ҡул бирерһең.\n6. Ырыулы ил ырыҫлы. Ырыулы ил – уҙғаны, ырыуһыҙ ил – туҙғаны.\nҠунаҡтарға баш ите һурпаһында бешерелгән бишбармаҡ бирелә. Бишбармаҡ ашап бөтөр алдынан хужа кеше ҡалаҡ менән ҡунаҡтарға бишбармаҡ һоғондороп сыға. “Аш ашҡа, урыны башҡа” тип борондан ҡалған йола бишбармаҡты һоғондороуҙы иҫкә төшөрәбеҙ. Аш һауыттары йыйып алынғас, ҡоротлап һурпа бирелә. “Ит – иткә, һурпа – биткә” тиеп, бер-береһенә һаулыҡ теләп һурпа эсәләр. Һурпа эсеп бөткәс, хужаларға теләктәр теләйҙәр:\n– “Тояҡлы малығыҙ ишле булһын”,\n– “Күк үләнгә имен аяҡ баҫыуы, малдар теүәл генә йөрөһөн”,\n– “Бер баш мал урынына, ике баш мал тыуһын”,\n– “Малың ишле булһын, ҡото китмәһен”,\n– “Алдағы йылға тиклем теүәл булайыҡ”.\nӨҫтәлдән аш һауыттары йыйып алынғас, ашҡа хуш ителә. Сәй эсер алдынан бер-нисә концерт номеры күрһәтергә лә өлгөрҙөләр. “Табынды тәмле аштан бигерәк, тәмле һүҙ биҙәй” ти халыҡ әйтеме. Борон-борондан, беҙҙең ата-бабалар ҡунаҡҡа йыйылған урында йыр-бейеүгә, тапҡыр һүҙгә, сәсәндәрҙең сығыштарына ла ҙур иғтибар биргән. Бөгөнгө беҙҙең табында ла сәсән һүҙле, моңло тауышлы ҡәрҙәштәребеҙ бар.\nҺәр табындың үҙ йыры бар, ул йырҙы беҙгә Таңһылыу апай йырлап ишеттерҙе.\nБеҙҙең арала балаларҙың булыуы бигерәк тә ҡыуандырҙы, улар ҙа тик ултырманылар, бик матур итеп “Беҙ, беҙ, беҙ инек” уйынын уйнап күрһәттеләр. Ҡара-ҡаршы таҡмаҡтар әйтешеп, бейеп тә алдылар. Килгән ҡунаҡтарға ҡулдан эшләнгән бүләктәр тапшырҙылар. Яманһаҙ ауылы хаҡимиәте башлығы ислам Айрат улының, Һамар ауыл биләмәһе эштәр менән идара итеүсеһе Дилара Хөсәйен ҡыҙының, шулай уҡ Район мәҙәниәт йорто методисы Миңзифа Ибраһим ҡыҙының сығыштары байрамға тағы ла йәм өҫтәне. Сәй эскәндән һуң килгән ҡунаҡтар күстәнәстәр, бүләктәр алып таралышты.


Республикала ауыл тренерҙарына торлаҡ һатып алыу өсөн 600 мең һум бирелә // Иҡтисад | новости башинформ.рф\n17:51, 14 января 2020 Иҡтисад\nРеспубликала ауыл тренерҙарына торлаҡ һатып алыу өсөн 600 мең һум бирелә Фото: Олег Яровиков\nЙыл һайын Башҡортостандың 100 ауыл тренерына торлаҡ һатып алыу, төҙөү йәки ер участкаһы алыу өсөн 600 мең һум тапшырыла.\nШишәмбе Башҡортостан хөкүмәте президиумы ултырышында республика биләмәһендә урынлашҡан ауылдарҙа, эшсе ҡасабаларҙа, ҡала тибындағы ҡасабаларҙа һәм 50 меңгә тиклем кеше йәшәгән ҡалаларҙа спорт әҙерлеге программаларын тормошҡа ашырыуҙа ҡатнашҡан тренерҙарға бер тапҡыр бирелә торған компенсация түләү тәртибе раҫланды.\n«Ауыл тренеры» программаһы буйынса һәр йылғы финанслау күләме 60 миллион һум тәшкил итә, — тип хәбәр итте йәштәр сәйәсәте һәм спорт министры Руслан Хәбибов. — Был документты беҙ Рәсәйҙең Спорт министрлығы менән әҙерләнек. Хәҙер ул беҙҙең проектты нигеҙ итеп алып, федераль кимәлдәге ошондай документ әҙерләй башлай. Бөгөнгө көндә Рәсәйҙә тап ауыл тренеры буйынса бындай тәжрибә юҡ. Беҙ беренсе киләбеҙ».\nРуслан Хәбибов әйтеүенсә, тренер «район хакимиәте менән ошондай бер тапҡыр бирелә торған түләү тураһында килешеү төҙөгәндән һуң 5 йыл буйына» үҙенең бурыстарын башҡарырға бурыслы.\nБашҡортостан Спорт министрлығының һуңғы мәғлүмәттәренә ярашлы, хәҙер ауылда эшләү өсөн 131 тренер кәрәк. Ауыл райондарында талап ителгән спорт төрҙәре иҫәбендә — йөҙөү, спорт көрәше һәм көрәш.\nӘлеге ваҡытта спорт әҙерлеге республиканың ете районында уҙғарыла. Улар араһында — Бәләбәй, Белорет, Бишбүләк, Бөрө, Ишембай, Өфө һәм Туймазы.\nТағы һигеҙ муниципалитет: Ағиҙел, шулай уҡ Бөрйән, Күгәрсен, Кушнаренко, Көйөргәҙе, Тәтешле, Учалы һәм Яңауыл райондары киләсәктә спорт әҙерлеге буйынса структур бүлектәр асыуҙары мөмкин.\n«Ауылда спортҡа булышлыҡ итеү – мөһим бурыс. Эштә беҙҙең төп йүнәлештәрҙең береһе тап ауыл биләмәләрен үҫтереү менән бәйле. Минеңсә, был дөрөҫ программа, уны дауам итергә һәм ауылдарға квалификациялы кадрҙар йәлеп итергә кәрәк», — тип белдерҙе Башҡортостан хөкүмәтенең беренсе вице-премьеры Андрей Назаров.\nТеги: ауыл тренеры, түләүҙәр


Халыҡ күпере » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Эшҡыуар » Халыҡ күпере\nХалыҡ күпере 23.06.2017 // Эшҡыуар\nФәрит Иҫәнғоловтың “Хәмит күпере” әҫәрендә төп герой үҙенең изгелеге арҡаһында кешеләрҙең күңелендә урын ала. Ул күпер төҙөй, шуның аша йөрөгәндәр объектты төҙөүсе исеме менән атай. Был ваҡиғанан һуң әллә күпме ваҡыт үтһә лә, халыҡ Хәмиттең изге эшен онотмай. Күптән түгел Көҙән ауылында ла күпер барлыҡҡа килде. Минеңсә, был объект киләсәктә “Халыҡ күпере” исемен йөрөтәсәк, сөнки ул – урындағы кешеләрҙең дөйөм эшмәкәрлеге һөҙөмтәһе. Күпер урындағы башланғыстарға булышлыҡ итеү программаһына ярашлы төҙөлгән.\n– Халыҡ әүҙем, шуға ниндәй генә эшкә тотонһаҡ та, ырамлы бара, еренә еткерелеп башҡарыла, – тип маҡтай яҡташтарын Көҙән ауылы биләмәһе башлығы Айрат Алтынбаев.\nКүпер мәсьәләһенә әйләнеп ҡайтҡанда, унан хәҙер халыҡ йәйәүләп тә, техника менән дә кинәнеп үтә. Ул ауылдың Тау һәм БАССР-ҙың халыҡ артисы, сығышы менән Көҙәндән булған актриса Таңһылыу Рәшитова исемендәге урамдарҙы тоташтырып тора. Быға тиклем кешеләр, бигерәк тә ауыр йөклө техника менән ауылдың икенсе осонан урап йөрөргә мәжбүр булған.\nПрограммаға ярашлы, сығымдың 20 проценты – муниципалитет бюджетынан, биш проценты халыҡтан йыйылған булырға тейеш. Республика ҡаҙнаһы аҡсаһына өмөт итеү өсөн башта урында нигеҙ нығытыу фарыз, тимәк. Был тәңгәлдә көҙәндәрҙең берҙәмлеге һәм әүҙемлеге күренә лә инде: проектта ҡатнашыу хаҡында һүҙ сығыу менән башта ауылдың ҡайһы ерендә төҙөү-төҙәтеү эштәре башҡарырға кәрәклеген хәл итәләр, шунан оҙаҡламай тейешле сумма йыйыла. Халыҡтан 40 мең һум тупланһа, урындағы “Нур” магазины хужалары Лотфуллиндар, Ғатауллин һәм Зарифов крәҫтиән (фермер) хужалыҡтары өҫтәмә ярҙам күрһәтә. Проекттың дөйөм хаҡы 800 мең һумдан ашыу тәшкил итә.\nБашланған эш – бөткән эш. Тейешле документтар, аҡса йыйылып тапшырылғас, һөҙөмтә оҙаҡ көттөрмәй. Күперҙең шул тиклем йәһәт төҙөлөүенә ауыл халҡы ышанмай ҙа тора. Хәҙер кинәнеп, һыуға-бысраҡҡа батмай йә иһә икенсе остан урамай ғына туфлиҙа йөрөргә, трактор арбаһына тултырып бесән тейәп ташырға мөмкин.\nФәрит Иҫәнғоловтың уҡыусылар өсөн тәғәйенләнһә лә, ололарға ла һабаҡ алырлыҡ “Тау үренә” тигән хикәйәһе лә бар. Шул әҫәрҙә ике дуҫ малай юғарыға тик үҙеңдең тырышлығың ярҙамында ғына үрмәләргә, ныҡышлығың нигеҙендә уҡыуҙа ла, башҡа өлкәлә лә уңыштарға өлгәшергә мөмкин булғанлығын аңлай. Тормошта ла шулай түгелме ни?! Әгәр әүҙемерәк булып, тирә-йүнеңде матурларға, уңайлы һәм бөхтә итергә теләһәң, бының өсөн дәүләт тарафынан ярҙам бар, республикала ғына ла нисәмә программа эшләп килә. Тик ауырлыҡтарҙан ҡурҡмаҫҡа, тырышлыҡ һәм ныҡышмалылыҡ ҡына кәрәк. Халыҡ күперҙәре янына халыҡ ҡоҙоҡтары, халыҡ клубтары һәм башҡа халыҡ башланғыстары өҫтәлә торһон.\nБЕЛЕШМӘ: Ауыл биләмәһе үҙәге Көҙәндә бер меңгә яҡын кеше йәшәй, 350 йорт-ҡура иҫәпләнә. Ауыл үҙәкләштерелгән һыу үткәргес, газ менән тәьмин ителгән. Мәктәп, мәктәпкәсә төркөм, интернат эшләй. Клуб, магазиндар, музей, почта, фельдшер-акушерлыҡ пункты һымаҡ социаль объекттар бар. Крәҫтиән (фермер) хужалыҡтары, шәхси эшҡыуарҙар һәм эре ауыл хужалығы предприятиеһы ауыл халҡын хеҙмәт урыны менән тәьмин итә.


«Өфө» футболсылары Премьер-лигалағы ҡалған уйындарын Ҡазанда үткәреүе ихтимал\nБыл турала клубтың генераль директоры Шамил Ғәзизов белдерҙе. Иҫегеҙгә төшөрәбеҙ, чемпионаттың беренсе әйләнешендәге уйындарҙы яҡташтарыбыҙ Пермдә уҙғарғайны. Сөнки Өфөләге «Динамо» стадионы тейешле талаптарға яуап бирмәй. Әле Игорь Колыванов дружинаһы Кипрҙа әҙерлек үтә. Айя-Напа ҡалаһындағы йыйындарҙан улар ғинуар аҙағында ҡайта.


Гәзиттең номеры: 100-101 » Гәзиттең номеры: 100-101 » Яйыҡ гәзите | Газета Яик\nЯйыҡ гәзите » Гәзиттең номеры: 100-101\nАлтмыш йортло ауыл халҡы, өйҙән-өйгә йөрөп, ғәжәп хәлде аҙна тирәһе һөйләне. Ишеткән бере был хәлгә аптыраны, олораҡтары - «Әстәғәфирулла» әйтеп бот сапты. Ҡыҫҡаһы, ваҡиғаны һәр кем үҙ уй-ҡарашынан сығып фекерләне. Берәүҙәре, хеҙмәт әрмеһенән ҡасҡан үткенсе эшелер тигән фекерҙә булһа, икенселәре, үҙ кешебеҙ аслыҡ касафатынан енәйәткә еткәндер, тип фаразланы. Ҡайһылай ғына булмаһын, һарайҙан ғәйеп булған һарыҡ бәрәне - сәйер хәл ине.\nАптырарлыҡ ине шул был яңылыҡ. Өс йыл инде илдәге ауыр һуғыш осоро. Күп ғаилә ас-яланғас, көнгә-көн ялғап йәшәргә тырыша. Тол ҡатындар балаларын юҡсылыҡтан, аслыҡ биләүенән ҡотҡарырға теләп, хәләл ефеттәренең арыуыраҡ кейемен, эш йәки музыка ҡоралын, хатта ваҡ малын күрше ауылда йәшәгән урыҫтарға илтеп картуфҡа алмаштырырға мәжбүр саҡта, мә һиңә, әлеге ваҡиға ауыл кешеләрен ҡуҙғытты.\nҺөйләргә оят, туған-тыумасаһыҙ көн иткән үкһеҙ йәтим әйшә әбейҙең үҫеп килгән көҙгө һарыҡ бәрәсе юғалһын әле! Нисек аптырамаһын ауыл халҡы? Быға тикле һарай-ҡура ғына түгел, хатта өйҙәр йоҙаҡһыҙ ҡалған саҡтар ғәҙәти күренеш ине ләһә.\nӘйткәндәй, күрше-тирә үҙ-ара ғына хәбәрләшеп ҡалманы әле. Ғәйшә ҡарсыҡтың йортона барып һорашып, үҙ ҡолаҡтары менән ишетәһеләре килде. Шулай итеп, әйшә әбейҙең йорто «ҡабул итеү пунктына» әйләнде. Һораштылар, белештеләр, ах та ух килделәр, әбейҙе йәлләнеләр, кем эше булыуы хаҡында фекер йөрөтөп, бәхәсләштеләр.\nәйшәнең ҡаршылағы күршеһе Мәстүрә: «Бурҙың кем икәне фашланһа, бер ергә ялыу яҙып тормайынса, енәйәтсене хөкөм язаһына үҙебеҙ тарттырырбыҙ», тигәнерәк тә ҡырсынып ҡуйҙы.\n- Һе күрше, бер генә урлашҡан ҡараҡты табып ҡара әле башта. Бүрене аслыҡ йүгертә, тигәндәй, аслыҡ көслө, ирекһеҙҙән ҡылынған эштер, бәлки…\n- Һүҙгә әйшә әбейҙең яҡын әхирәте, дини белемле Сәхип абыстай ҡушылды:\n- Йән һыҙлауы теш һыҙлауынан да яман инде ул, әхирәт. Хәләл малыңды юғалтыу ауыр икәне аңлашыла. Мин шуны уйлап йөрөйөм әле. Ҡайҙа юғалды теге гел килеп йомошоңдо атҡарған Заян? Кисә диләнкәнән ағаһы йомошон йомошларға килгәйне. «Нишләптер ҡустым өйҙә юҡ, әллә белешебеҙ Маня ҡарсыҡҡа сығып киткән», - тип торҙо. Әсәһе Тәслимә, мәрхүмә, еңеләйеп йөрөп үлде ләһә, бахырҡай. Уйлайым, уйлайым да, Заян әсәһе һымаҡ яңылыша башланымы икән? - тип тә ҡуям. Ул, мәхлүктең, биғәләш холҡо булғылай, тиҙәр бит. Аҡылға еңеләйеп йөрөһә, Заяндың эше түгелме әле, тим, әхирәт.\n- Юҡ, юҡ, унан булмаҫ. Эшемде эшләһә, сәйгә лә рәхмәттәр әйтеп ҡайта ул. Тағы эшең булһа, үҙемә генә әйтерһең, тигән була, бисара.\n«Аллаһты күрһәтһәң, мин дә ышанырмын…»01.09.2014\nТатарстан республикаһында сыҡҡан баҫманан иман көсө хаҡында мәҡәлә уҡыным. Фәһемле хикәйәт менән «Яйыҡ» уҡыусыларын да таныштырырға теләйем.\nИслам Әғзәм Әбү Хәнифәнең балалыҡ йылдары ине. Аллаһтың барлығына ышанмаған, һәр нәмәне тәбиғәт тарафынан бар ителгән тип һөйләп йөрөгән һәм яйы сыҡҡан һайын ғалимдар менән бәхәсләшә торған бер динһеҙ кеше бер ваҡыт Күфә ҡалаһына килеп сыҡҡан (хәҙерге Сирияла).\nҮҙенең боҙоҡ фекерҙәрен башҡаларға тағырға маташҡан был динһеҙ бәндә Күфә ҡалаһы ғалимдары менән дә бәхәс ҡорорға теләгән. Уның был ҡылығына мосолмандар көлөп ҡараған: «Беҙҙең арала бер ғалим бар. Ул әлегә кесе йәштә. Әгәр бәхәстә уны еңә алһаң, беҙҙең оло ғалимдарыбыҙ менән дә көс һынашып ҡарарһың,» - тип яуаплағандар.\nЯҙмышыңа хужа бул01.09.2014\nТормошоң нимәнән ғибәрәт, унан нимә көтәһең һәм үҙең был донъяла ниндәй роль үтәйһең - былар хаҡында журналист Сара Бан Бреатнах та 1991 йылдың 31 декабрендә «Вашингтон Пост» журналында донъя күргән мәҡәләһендә ошо юҫыҡтағы уй-фекерҙәре менән уртаҡлаша. Ҡәләм оҫтаһы уҙған быуаттың 90-сы йылдарында киң тарала башлаған күренеш - дауншифтинг тураһында яҙа.\nДауншифтинг - «үҙең өсөн йәшәү», күңелеңә ятмаған, сит-ят тарафынан тағылған маҡсаттарҙан баш тартыу» кеүек тормош фәлсәфәһен аңлатҡан термин. Инглиз теленән ниндәйҙер процесты яйлатыу мәғәнәһендә тәржемә ителә.\nҮҙен дауншифтер тип иҫәпләгәндәр йәмғиәт менән пропагандаланған бай тормошҡа ынтылыуҙан туҡтай, үҙе йәки ғаиләһе өсөн йәшәүҙе өҫтөн күрә. Мәҫәлән, Рим императоры Диоклетиан властан китеп, бөтөнләйгә поместьеһына ҡайтып китә. Уны кире власҡа килергә ни тиклем генә өгөтләмәһендәр, элекке император риза булмай, өҫтәүенә: «Минең ниндәй кәбеҫтә үҫтергәнемде күрһәгеҙ, башымды буш нәмә менән ҡатырмаҫ инегеҙ», - тигән.\nЯңы уҡыу йылында - яңы үҙгәрештәр01.09.2014\nЙәйге каникулдар күҙ асып йомған арала үтеп тә китте. Уҡыусылар, студенттар, ата-әсәләр йыйған көстәрен туплап яңы уҡыу йылына аяҡ баҫырға әҙерләнә. Сентябрь башланғас та мәғариф өлкәһен ниндәй яңылыҡтар көтә - һүҙебеҙ ошолар хаҡында.\nИнша кире ҡайтарыла. Ул - рус теле һәм әҙәбиәте буйынса БДИ-ға ҡағылмаған айырым имтихан буласаҡ. 1 сентябргә Мәғариф һәм фән министрлығы эксперттары инша темаларының яҡынса 5 йүнәлешен тәҡдим итергә ниәтләй. Инша декабрь айында яҙыласаҡ. Инвалидтар һәм мөмкинлектәре сикләнгән балалар уның урынына изложение һайлай ала. Барыһы ла ғәҙел үтһен өсөн һәр ваҡыт бүлкәтенә айырым темалар комплекты ҡаралған. Инша өсөн баһалар түгел, ә «зачет» ҡуйыласаҡ. Бирә алмаған хәлдә имтиханды яңынан тапшырыу мөмкин - февраль йәки апрель-май айҙарында. Зачет алмайынса БДИ-ға рөхсәт булмаясаҡ.\nРФ Президентының былтыр ҡабул иткән Указына ярашлы, быйыл 31 август тәү тапҡыр Ветеринария хеҙмәткәрҙәре көнө билдәләнә. Әйткәндәй, христиандарҙың Флор һәм Лавр көнөнә тура килә. Был әүлиәләрҙең әруахтары йорт малын ҡурсалай, тип ышаналар. Нисек кенә булмаһын, ауыл халҡы йәшәйеше мал аҫрауға үтә тығыҙ бәйле, шуға ла был датаға тейешле әһәмиәт биреү зарур.\nТөбәгебеҙҙә 33-34 мең баш һыйыр малы, 6 мең самаһы йылҡы, 25 меңгә яҡын һарыҡ-кәзә аҫрала. Ә малҡайҙарҙың именлеге һағында тороусылар, ветеринарҙарға фельдшер менән санитарҙарҙы, хужалыҡ белгестәрен ҡушып иҫәпләгәндә лә, йөҙ кешенән артмай. Ошо һандан сығып ҡына ла, эштең ни ҡәҙәр күләмле икәнлеген күҙ алдына килтереү ҡыйын түгел.\n«Учалы ветеринария станцияһы» дәүләт ҡаҙна учреждениеһы составына 11 ветеринария участкаһы, 1 ветпункт һәм 4 дауалау йорто (лечебница) инә.\nАлдан иғлан итеүебеҙсә, 28 август редакция гәзит уҡыусылар менән территориаль һайлау комиссияһы рәйесе Зәки Билалов араһында тура телефон бәйләнеше ойошторҙо. Халыҡ әүҙемлек күрһәтте, тик бәғзе яҡташтарыбыҙ үҙҙәре менән таныштырмағас йә исем-шәрифтәрен гәзиткә яҙмауҙы һорағас, береһенекен дә күрһәтеп тормаҫҡа булдыҡ. Быныһы мөһим дә түгел инде, бар маҡсат - республикабыҙ тормошонда иң әһәмиәтле ваҡиға көнө еткәнсе, бер генә лә аңлашылмаған һорау ҡалмаһын. 14 сентябрь - барыбыҙ ҙа Башҡортостан Республикаһы Президентын һайлауға!\nБеренсе шылтыратыу Көсөк ауылынан яңғыраны. Һорау бирелмәһә лә, һеҙҙең иғтибарға тәҡдим ителгән стенограмманан төшөрөп ҡалдырырға ҡыйманыҡ.\n-Һаумыһығыҙ. Әлбиттә …………. кандидатураһына тауыш бирәсәкмен (фамилияны күрһәтергә хоҡуғыбыҙ юҡ. Агитация итеп баһаланасаҡ. - Ред.). Тормошобоҙ шөкөр итерлек. Пенсияһы ваҡытында түләнә, юл идаралығы начальнигы Морат Илһамов юлыбыҙға таш түшәтте, электр селтәрҙәре хужаһы ариф Әйүпов хәленән килгәнсә ярҙам итергә генә тора. Район етәкселегенә бер генә үпкәм дә юҡ. Халыҡ тип тырышҡас, рәхмәт инде, балаҡайҙар! Донъяларыбыҙ ғына имен булһын.\nБыл донъяла ниҙәр бар?01.09.2014\n* РФ Көнбайыш илдәренән айырым төр аҙыҡ-түлекте алыуҙан баш тартҡас, АҠШ дәүләт департаменты, улайһа, һеҙ ҙә Рәсәйгә һатмағыҙ, тип Көнсығыш илдәренә ялбарып ҡараны. Әммә ауыҙға килеп эләккән ҡалъяны кире төкөрөргә алйот түгелдәр шул, Ҡытай ҙа, Корея ла, Сингапур менән Малайзия ла үтенесте ҡырҡа кире ҡаҡтылар. Ә Һиндостан эшҡыуарҙары берекмәһе президенты Сэмми Котвани әфәнде: «Кемдең кем икәнлеген күреү өсөн санкциялар файҙалы булғандыр. Беҙ Рәсәйҙең һыналған дуҫтары. өмүмән, БРИКС илдәренә тығыҙыраҡ хеҙмәттәшлек итеп, ҡеүәтле альянс булдырырға кәрәктер », - тип сығыш яһай.\n…ә санкциялар ике осло шул. Ҡайҙа ҡуйырға белмәгәнлектән 20 тонна АҠШ-та етештерелгән тауыҡ итен ошо арала Ҡаҙағстан сиге аша йәшерен рәүештә индерергә аҙапланып ҡарағайнылар, сик һаҡсылары тотоп кире борҙо. Ҡаҙағстан властарына уяуыраҡ булыуҙарын һорап рәсми хат ебәрелә.\n* Илдә тормошто күсәренән сығарыу, бәлки, кемгәлер «ҡыҙыҡ» та булып күренгәндер, кемдер ихлас күңелдән тормош яҡшырыр, тип тә өмөтләнгәндер. Ләкин ыҙғыш-талаштың аҙағы билдәле инде. Ҡот ҡасҡан Украинанан быйыл Польшаға ғына 181 мең кеше гастарбайтер булып киткән. Күбеһе - милли ғорурлыҡтарына сыҙаша алмай тилергән Көнбайыш Украинанан, ти.\nИнтенсив терапия кәрәк!01.09.2014\nОшо көндәрҙә район һуғыш һәм хеҙмәт ветерандары советы президиумының киңәйтелгән ултырышы үтте. Көн тәртибендәге төп мәсьәлә - медицина хеҙмәтләндереүе һәм дарыуҙар менән тәьминәт кимәле.\nҮҙәк ҡала дауаханаһының баш табибы Рәмил ибәҙәтовтың сығышындағы мәғлүмәттәр бөтә гәзит уҡыусыларға ҡыҙыҡлы булыр, тип уйлайбыҙ, ҡыҫҡаса ғына яҙып китәйек.\nДауахана үҙ аҡсаһына поликлиникала ремонт үткәрҙе. Аңлатма бирергә кәрәктер - элек муниципаль учреждение статусында булһалар, һуңғы 2 йыл Һаулыҡ һаҡлау министрлығы составында дәүләт автоном учреждениеһы. Финанслауҙың сама менән 80 проценты - медицина страховкаһы фондынан, 10 проценты - бюджеттарҙан, 10 проценты - бюджетҡа ҡарамаған сығанаҡтарҙан (спонсорҙар, дауаханалар үҙҙәре эшләп алған аҡса).\nТығыҙ, төҙөк булмау арҡаһында ҡышын һыуыҡ, йәйен тынсыу йәмәғәт транспортында йөрөү берәүҙең дә күңеленә хуш килмәй. Ошоларҙы иҫәпкә алып «Башавтотранс» предприятиеһының Учалы АТП-һы филиалы ҡала-район халҡы өсөн өр-яңы автобустар һатып алды. Үткән йыл ҡала юбилейы айҡанлы бүләк ителгән 4 автобусҡа бөгөн тағы унау өҫтәлде. Уларҙың барыһы ла «Паз» маркаһына ҡарай. Автобустарҙың асҡысын АТП водителдәренә тантаналы рәүештә хакимиәт башлығының беренсе урынбаҫары Руслан Ғиләзетдинов тапшырҙы.\nӘлеге көнгә Учалы АТП-һы 20 ҡала яны һәм 5 ҡала-ара маршруттары буйынса 62 дана транспортта халыҡты хеҙмәтләндерә. Яңы «Паз»дар лизинг схемаһы буйынса АТП аҡсаһына һатып алынған. Филиал директоры Фәнүз Шаймарҙанов белдереүенсә, бер автобустың хаҡы 1,5 млн һум тора.\n- Автопаркты яңыртыу 15 млн һумға төштө, шуларҙың 3,5 миллионын түләнек. Ҡалғанын 2,5 йыл эсендә ҡайтарып бирергә иҫәп тотабыҙ. Ун автобустың өсөһө Белорет филиалына йүнәлтеләсәк, икеһе ҡала халҡын хеҙмәтләндерәсәк, ҡалғандары Учалы (2 автобус), Илсеғол, Вознесенка, Ҡолош ауылдары маршруттары буйынса нығытыласаҡ. Элекке автопарк иҫкергән ине. Уңайлыҡтарҙың булмауы, бигерәк тә «Мерседес»тарҙа тығыҙлыҡ мәсьәләһе арҡаһында кешеләрҙән йыш ҡына ризаһыҙлыҡ һүҙҙәрен ишетергә тура килә.


Тере сәғәт(әкиәт). Кәтибә Кинйәбулатова - Wikisource\nТере сәғәт(әкиәт). Кәтибә Кинйәбулатова\nТере сәғәт (әкиәт)\nавтор Кәтибә Кинйәбулатова\nБорон-борон заманда Уралтау биленә һыйынып ҡына ултырған бер ауылда абей менән бабай йәшәгән, ти. Уларҙың һаҡал ҡушаматлы кәзәһе, Аҡбикә тигән бесәйе, йәйғор ҡойроҡло Әтәстәре бар икән.\nТауис ҡош та ул заманда Уралда йәшәгән, ти. Тик уның әлеге һымаҡ ялтыр ҡойроғо булмаған. Йәмһеҙ генә ҡош икән Тауис.\nБерҙән-бер көндө әбей һаҡалды аҡланда көтөргә сыҡҡан. Әтәс менән Аҡбикәһен дә эйәртеп алған. Әбей ойоҡбаш бәйләп ултырған арала Әтәс юғалған да ҡуйған. Улар өсәүләп Әтәсте эҙләп ҡарағандар, ләкин таба алмай ҡайтып киткәндәр.\nАҡбикә түҙмәгән, төндә бер үҙе Әтәсте эҙләй сыҡҡан, һаҡал да уның менән бармаҡсы булған да, ысҡына алмаған. Бабай уны төнгөлөккә бәйләп ҡуйған икән. Өс көн, өс тән эҙләгән дуҫын Аҡбикә. Дүртенсе көндө генә ҡайын ботағында бойоғоп ултырған Әтәсте шәйләп ҡалған. Йолҡошҡа әйләнгән дуҫын күреп һушы киткән.\n—\tНимә булды? Ҡойроғоң -ҡайҙа?-—- тип ғәжәпләнгән.\n—\tТауис ҡош минең матур ҡойроғомдо һорап алып торғайны. Көньяҡтағы туғандарыма ҡунаҡҡа ғына барып киләм, тигәйне. Үҙе һаман юҡ та юҡ,— тип иламһыраған Әтәс.\n—\tҠуй, илама! Килтерәм, тигәс, килтерер. Әйҙә, бергә көтәйек,— тип Бесәй ҙә ҡайынға үрмәләгән.\nЙәнә өс көн, өс тән көткән былар. Сабырлығы бөткән Аҡбикә Әтәскә:\n—- Әйҙә ҡайтайыҡ инде. һыналмаған дуҫтарға ҡойроҡ тиклем ҡойроғоңдо бирәләрме инде? Исмаһам, беҙгә кәңәш итер инең башта,— тигән.\nУлар Тауисты көткән арала Әтәскә йәшелле- ҡыҙыллы матур ғына яңы ҡойроҡ та үҫеп сыҡҡан, ти.\nХужалар Аҡбикә менән ҡайтып ингән Әтәсте йыуатып, ашатып, ҡунаҡсаға йоҡларға ултыртҡан, ти.\nБер заман, төн уртаһында таң атып килгәндә, тирә-яҡты яңғыратып, Әтәс ҡысҡырып ебәргән. Әбей менән бабай хайран ҡалған, ти. Улар йоҡоға талып, бер сәғәт үтеүгә, Әтәс тағы һөрәнләгән. Сәғәт һайын өҙгөләнеп ҡысҡырған ул. Уның уғры Тауисҡа: «Ҡойроғомдо килтереп кит!»—тип ҡысҡырғанын бары тик Аҡбикә генә аңлаған.\nӘтәс әле һаман төн оҙонона үҙенең элекке йәйғор ҡойроғон һағынып һөрәнләй икән. Әбей менән бабай быға инде күптән өйрәнгән, ти. «Ҡайһылай ваҡытты белеп ҡысҡыра. Иҫән генә булһын Әтәсебеҙ!»— тиҙәр икән.\nRetrieved from "https://wikisource.org/w/index.php?title=Тере_сәғәт(әкиәт)._Кәтибә_Кинйәбулатова&oldid=352074"\nThis page was last edited on 16 April 2013, at 20:51.


Күгәрсендәрҙең маҡсаты – ышаныслы юлдар һалыу » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Эшҡыуар » Күгәрсендәрҙең маҡсаты – ышаныслы юлдар һалыу\nКүгәрсендәрҙең маҡсаты – ышаныслы юлдар һалыу 19.04.2017 // Эшҡыуар\nШуныһы ҡыуаныслы: республикабыҙҙың ҡайһы тарафына сәфәр сыҡһаң да, көҙгөләй ялтырап ятҡан юлдарҙан елдерәһең. Баш ҡаланан әллә нисәмә саҡрымдағы теге йәки был төбәккә һис ниндәй мәшәҡәтһеҙ барып етеүгә күнегеп тә барабыҙ. Хәҙер соҡор-саҡырлы юлға зарланыу һүҙҙәрен йышыраҡ ҙур ҡалаларҙа ишетергә тура килә.\nКүгәрсен яҡтарына юлланғанда ла тыныс күңел менән сығаһың. Был төбәктең гүзәл тәбиғи ҡомартҡылары ла үҙенә йәлеп итә, шуға күрә сит тарафтарҙан килеүселәр йылдан-йыл күбәйә. Һәр кем юлдарҙың төҙөклөгөн, заман талаптарына яраҡлаштырылыуын күреп, юғары баһа бирә. Башҡаса мөмкин дә түгел, сөнки был яҡтарға юлы төшкәндәр теләгән еренә ваҡытында, бәлә-ҡазаһыҙ барып етһен өсөн тырыша ла инде Күгәрсен юл ремонт-төҙөлөш идаралығы хеҙмәткәрҙәре. Ә йөкмәтелгән бурыстары яуаплы, эш күләме ҙур. Мәҫәлән, улар ҡарамағына тапшырылған юлдарҙың оҙонлоғо 630 километрҙан ашыу. Уның 400 саҡрымдан күберәге республика әһәмиәтендәге булһа, ҡалғаны – район ҡарамағында. Күгәрсен юл ремонт-төҙөлөш идаралығы хеҙмәтләндергән юлдарҙың оҙонлоғо буйынса республикала өсөнсө урынды биләүен иҫәпкә алһаң, эш күләменең ни ҡәҙәр ҙур булыуы күҙ алдына яҡшыраҡ баҫыр, моғайын. Магнитогорск – Ира маршруты буйлап сәфәр ҡылыусылар ҙа күгәрсендәрҙең хеҙмәтенән файҙалана. Әйткәндәй, 100 километрҙан ашыулыҡ был ара – уларҙың яуаплылығындағы иң оҙон юл.\nӨр-яңы технологиялар буйынса асфальт һалырға ҡыйыу ынтылған һәм соҡор-саҡырлы урындарҙы ла заманға ярашлы итеүселәрҙең тырышлығы бушҡа түгел. Ҡар-буран, томан һәм яҙғы ташҡын тимәй, тәүлек әйләнәһенә эш урындарында булыуҙарының, үҙҙәренә беркетелгән биләмәне талапҡа ярашлы хеҙмәтләндереүҙәренең һөҙөмтәһе ыңғай. Мәҫәлән, былтыр 279,9 миллион һумлыҡ эш күләме атҡарылған. Үҙ асфальт-бетон заводында 34 мең тонна асфальт етештерелгән. Идаралыҡтың уңышлы эшләүенә өс карьерҙың эшмәкәрлеге ыңғай йоғонто яһай.\n2016 йылда Күгәрсен юл төҙөүселәре Иҫке Собханғол – Мораҡ юлының 7 километр аралығында ремонт эштәрен башлап ебәрҙе. Быйыл был эш дауам итәсәк. Килешеү буйынса 2018 йылдың октябрендә был юлды тапшырыу күҙаллана.\nПредприятие юлдарҙы төҙөкләндереүгә ҙур иғтибар бүлә. Былтыр был маҡсатта 125 миллион һум аҡса тотонолған һәм Магнитогорск–Ира йүнәлешендәге юлдар хәҙер юлсыларға бик уңайлы һәм сифатлы булыуы менән айырылып тора. Быйыл да был эш дауам итәсәк. Федераль маҡсатлы программаға ярашлы ауыл биләмәләрендәге юлдарҙы төҙөкләндереүгә ҙур иғтибар бирелә. Ошо программа буйынса былтыр Моҡас ауылын үҙәк юл менән тоташтырған бөтә талаптарға ярашлы асфальт йәйелгән юл файҙаланыуға тапшырылды. Былтыр Мораҡ, Подгорное ауылдарында күп кенә урамдар төҙөкләндерелһә, был эш быйыл да дауам итәсәк.\nМораҡ – Побоище йүнәлешендә лә үткән йылда 16 миллион һумлыҡ эштәр башҡарылып, быйыл да әһәмиәтле объектта эштәр дауам итәсәк. Ярай әле ҡеүәтле техника ярҙамға килә. Уны ла әленән-әле яңыртып торорға кәрәк. Яңыраҡ бер экскаватор алып ҡыуанғандар, ике “КамАЗ” автомашинаһына һәм бер тракторға капиталь ремонт яһалған. Ҡеүәтле техника эштең ырамлы барыуына булышлыҡ итә. Шуға ҡатмарлы участкаларҙа ла һынатмайҙар.\nКоллектив иһә үҙ эшен яратып атҡарған һәм оло яуаплылыҡ тоя белгән 100-ҙән ашыу хеҙмәткәрҙән тупланған. Тағы шуныһы һөйөнөслө: барыһын да уртаҡ маҡсат берләштерә. Табышлы эшләгәс, юлсыларға иғтибар ҙур. Хаҡлы ялдағылар ҙа онотолмай, йәштәр ҙә ситтә ҡалмай, коллектив килешеүендә ҡаралған барлыҡ төр ярҙам күрһәтелә. Байрамдар үтә, спорт сараларында әүҙем ҡатнашалар. Әйткәндәй, эшселәрҙең үҙҙәре хаҡында күрелгән хәстәрлеккә тырыш хеҙмәт менән яуап биреүенә күптән инанған идаралыҡ начальнигы Ринат Йәнбәтов.\nХәйер, Ринат Фәрих улына ябай хеҙмәт кешеһенең һөйөнөстәре лә, көйөнөстәре лә яҡшы таныш. Яҙмышын ошо предприятие менән бәйләүенә – 40 йылдан ашыу. Шуға ла юлсыларҙың ауыр хеҙмәте һәм оҫталығы үҙ ваҡытында баһаланырға тейешлеген һәйбәт аңлай. Һөҙөмтәлә араларында Почет грамоталары һәм Маҡтау ҡағыҙҙары менән бүләкләнеүселәр байтаҡ. Атҡаҙанған төҙөүсе исемен йөрөтөүселәр ҙә бар. Мәҫәлән, Ю. Загороднев, М. Мусин “Башҡортостандың атҡаҙанған транспорт хеҙмәткәре” тигән маҡтаулы исемде йөрөтә. Ринат Фәрих улы — атҡаҙанған төҙөүсе булыу менән бергә Салауат Юлаев ордены кавалеры ла. М. Ғиззәтуллин, А. Ҡаразбаев – Рәсәй кимәлендәге маҡтаулы водителдәр. Шулай уҡ Э. Кинйәбулатовтың, Р. Ҡотлоевтың хеҙмәте лә Башҡортостандың транспорт тармағында юғары баһаланған. Предприятиеның уңышлы эшләүе тап ошондай хеҙмәт оҫталарына бәйле. “Башкиравтодор” асыҡ акционерҙар йәмғиәтендә күгәрсендәрҙең һәр ваҡыт алдынғылар рәтендә булыуы шуны раҫлай ҙа.\nКүгәрсен юл ремонтлау-төҙөү идаралығының табышлы эшләүе “Башкиравтодор” йәмғиәте һәм үҙҙәре өсөн генә файҙа түгел. Улар үҙ ваҡытында һәм тейешле күләмдә һалым күсереп барып, республика һәм район ҡаҙнаһын да тулыландырып тора.\nАвтор: Гөлсимә СӘЛИХОВА.


27 марттан 5 апрелгә тиклем Рәсәйҙә тәүге тапҡыр XVIII ҡышҡы Сурдлимпия уйындары уҙғарыласаҡ. Сурдлимпия—ул һаңғырау кешеләр араһында үткәрелгән ярыш. Уның төп маҡсаты—ишетеү һәләтенән мәхрүм кешеләргә үҙҙәрен йәмғиәттең тулы хоҡуҡлы ағзаһы итеп тойоуға, уларҙы спортҡа, сәләмәт тормошҡа ылыҡтырыуға булышлыҡ итеү.\nПрограммаға биш спорт төрө—шайбалы хоккей, тау саңғыһы, сноуборд, саңғы ярышы, керлинг индерелгән. Уйындарҙың төп өлөшө Ханты-Мансы республикаһының спорт объекттарында үткәреләсәк. Шуныһы иҫтәлекле: программаның бер спорт төрө буйынса ярыштар, атап әйткәндә, тау саңғыһы уҙышы беҙҙең ҡунаҡсыл Башҡортостан ерендә ойошторола. Был сараны уҙғарыу өсөн Әбйәлил районының Йәшел Туғайлыҡ ауылында урынлашҡан «Металлург-Магнитогорск» тау саңғыһы үҙәген билдәләгәндәр.\nБеҙҙең төбәктә ярыштар 31 марттан алып 3 апрелгә ҡәҙәр дауам итәсәк. Унда 26 илдән килгән 84 спортсы ҡатнашасаҡ. Тау саңғыһы буйынса Рәсәйҙең йыйылма командаһында беҙҙең республиканың өс саңғысыһы көс һынашасаҡ. Спорт сараларынан тыш ҡунаҡтарға бай мәҙәни программа тәҡдим итмәкселәр. Мәҫәлән, 28 мартта «Юбилей» шифаханаһында Башҡорт йортон асыу ҡаралған. Унда килгән ҡунаҡтар милли аш-һыуҙарыбыҙҙы тәмләп ҡараясаҡ, шулай уҡ республика һәүәҫкәрҙәренең концертын тамаша ҡыласаҡ.\nУйындарҙа 1 меңгә яҡын спортсының ҡатнашыуы көтөлә. Был сараның ойоштороусылары булып Халыҡ-ара Сурдлимпия комитеты, Рәсәй Федерацияһының спорт министрлығы, Ханты-Мансы автономлы округы—ЮГРА Хөкүмәте, Силәбе өлкәһе һәм Башҡортостан Хөкүмәте, Рәсәй Сурдлимпия комитеты тора.\nЙәйге һәм ҡышҡы Сурдлимпия уйындары дүрт йылға бер ойошторолоп тора. Быйыл беҙҙә уҙасаҡ Ҡышҡы Сурдлимпия-2015 уйыны һигеҙ йыллыҡ «тәнәфес»тән һуң үткәрелә.


9 августа Өфөлә Башҡортостан Башлығы Рөстәм Хәмитов республиканың дәүләт наградаларын тапшырҙы. Төҙөүселәр көнө алдынан төбәктең төҙөлөш өлкәһендә эшләүсе 55 хеҙмәткәрҙең һөнәри ҡаҙаныштары почёт грамоталары һәм маҡтаулы исемдәр менән билдәләнде.\n– Ҡала һәм ауылдарҙың, бөтә илгә билдәле сәнәғәт предприятиеларҙың тарихы – бик күп быуын төҙөүсе-коллегаларҙың хеҙмәт тарихы ул. Бала саҡтан яратҡан урамдар һәм бульварҙар, боронғо өйҙәр һәм заманса күп ҡатлы йорттар, театрҙар, сауҙа комплекстары – беҙҙе уратып алған һәм шатландырған, хеҙмәт һәм ярҙам иткән бөтә нәмә төҙөүселәр ҡулы менән һалынған, – тине Рөстәм Хәмитов. – Төҙөлөш комплексында юғары тәжрибәле белгестәр, йәмғиәттә ҙур ихтирам яулаған оҫталар эшләй. Ветерандарҙың һәр береһе юғары профессионализм һәм ысын илһөйәрлек өлгөһө булып тора.\nБашҡортостан төҙөлөш эштәре күләме буйынса илдең тәүге ун төбәге иҫәбенә инә, тип билдәләне республика Башлығы. Торлаҡ һәм етештереү объекттарынан тыш, төбәктә газ селтәре һуҙыла, сәнәғәт һәм социаль объекттар һалына. Уҙған йылда ғына яңы 9 мәктәп һәм 16 балалар баҡсаһы асылды.\n– Тармаҡҡа йәш, тәжрибәле кадрҙар кәрәк. Бөгөн белгестәр етмәү проблемаһы барыһына ла билдәле. Төҙөлөш тармағында ғына түгел – бөтә ерҙә лә тиерлек әүҙем, белемле кешеләр етмәй. Әлбиттә, уларҙы тәрбиәләргә кәрәк, шул иҫәптән һеҙҙең коллективта, – тип һыҙыҡ өҫтөнә алды Рөстәм Хәмитов. – Төҙөүсе эшенең ауыр икәнен аңлайым. Йылдың теләһә ниндәй миҙгелендә төҙөлөш майҙансығында булырға, бөтә ауырлыҡтарға ҡаршы торорға кәрәк. Ләкин йәштәрҙе йәлеп итеү, йәштәр менән эшләү зарур.


Банк Юрист: һеҙҙең табыусы - Франция онлайн юристар!\nБанк Юрист: һеҙҙең табыусы\nБанк-закон буйынса адвокаттар бөтә бәхәстәрҙе эксперттары, банкылар менән бәйле операциялар һәм финансУл шулай уҡ бизнес менән шөғөлләнә, улар профессионалдар банк секторы бәйле. Банк шулай уҡ ҡануниәт буйынса юридик консультацияһында адвокат мөһим роль уйнарға мөмкин, контекстан тыш суд тикшерә. Бына бер мәл тулы ҡануниәт банк адвокат һөнәрен.\nЗакон буйынса бөтә эште адвокатһыҙ ҡарауҙы банк, банкының банк операцияларын профессионалдар һәм тармаҡтарға ҡағылды улар.\nХоҡуҡ, кеше хоҡуҡтарын банк эшмәкәрлеген яйға һалып, банктан кредит учреждениелары эшмәкәрлеге сиктәрендә эшләй һәм ҡағиҙәләре бар. Эштәр менән шөғөлләнгән юрист банк, тимәк, ике чуаньшань. Ысынлыкта, һәм улар банктарҙан операцияларға ҡағыла, улар менән компания араһындағы конфликт бәйле (банктарҙа) һәм клиенттар (физик йәки юридик). Ысынлыкта, ул банк эшмәкәрлегенә ҡағыла тармаҡ белгестәре (мәҫәлән: moody s эштәр). Закон буйынса адвокатҡа мөрәжәғәт итергә мөмкин консалтинг йә банкылар, йә суд процесына ярашлы (граждандың енәйәт йәки). Енәйәт суд процесы була, әгәр ул законға йәки ҡағиҙәләрҙе боҙоу күҙә. Закон буйынса адвокат банк мөмкин, мәҫәлән, кәңәшсе, кредит учреждениелары, бөтә этабы, уларҙы финанслау менән бәйле, йә булмаһа үҙ селтәрен йәйелдерә. Шулай уҡ активтары менән идара итеүгә көйләнгән фонды булдырылған, уларҙан консультациялар ала, мәҫәлән.\nШулай уҡ закон буйынса адвокат финанс банк финанс баҙарында операциялар учреждениелары иҫәбенә ҡорал менән файҙалана ала.\nБанк үҙенең клиент һәм банк араһындағы низағ осраҡта, закон буйынса адвокат кәрәк булырға мөмкин банк, суд тикшереү өсөн ҡайтарылған. Полюбовно процедура әгәр мөмкин булһа, банк үҙ клиенттарына адвокат законды яҡлау буйынса функцияны ла (клиент банк йәки банк). Закон буйынса адвокат банк, тимәк, банк кеүек һорауҙар булырға мөмкин, йәки клиенттарға кредит ойошмаһының финанс секторы белгестәре, банк мутлыҡ осрағы). Күп кешеләр һорауҙар бирҙе, ҡайһы ваҡытта ҡануниәт буйынса юрист консультациялары банк менән.\nЮридик консультация алыу йәки бәхәс икән, яуап бер: ни тиклем иртәрәк, шул тиклем яҡшыраҡ.\nУл адвокат та ярҙам бер ҡасан да кәңәш, ҡағиҙә булараҡ, һуң түгел, низағ көсәйҙе. Һуңынан һеҙ күберәк булһа, һеҙҙең мәнфәғәттәрҙе яҡлай ауыр булды. Белергә кәрәк, - тип һөйләй ике төркөмгә бүленә. грубо банк юрист: бер яҡта, ә уларҙы һаҡлаусы һәм банк менән шөғөлләнгән, икенсе яҡтан, ул, кем белә банк клиенттарын яҡлап (шәхси йәки корпоратив). Юрист компетенцияһы тураһында һеҙ белергә тейеш, был тәү сиратта һайлау. Һайлау адвокаттар, үҙ эшендә иғтибарлы булыу, уларҙы тыңлау һәләтен күрһәтте һәм, иң мөһиме, ҡарауы еңел. Булараҡ белә. Һеҙ бик тиҙ күрергә, тәүге әйләнештә була. Әгәр һеҙ үҙен адвокат риза түгел, белә, тип, һеҙ теләһә ҡайһы ваҡытта үҙгәрә ала. Банк өсөн һөҙөмтәле ҡануниәт һеҙҙең менән тәүге осрашыуыбыҙ булды. маҡсатыбыҙ-адвокат, изложение факт әҙерләргә кәрәк. Адвокат аныҡ һеҙ белергә тейеш, ни өсөн һеҙ уға мөрәжәғәт итә. Бер факт та, ул эштән ҡалдырыу мөмкин түгел роль уйнаған булырға тейеш. Бөтә һорауҙар әҙерләү, улар телисез икән, адвокат бирә, документты килтерә һәм, мөмкин булыуын иҫбатлай. Закон буйынса адвокат хаҡын банк күп факторҙарға бәйле: эшенең ҡатмарлылығын, заман, киләсәк эштәренә көс, коль, билдәле адвокат etc, шулай уҡ эш хаҡы күләме йоғонто яһаясаҡ. Билдәле ашыу адвокат, уның хаҡы юғары.\nБер киң мәғлүмәт саралары адвокатһыҙ, дорого булып тора, тип билдәләне ҡарағанда ғына адвокат, юрист банк түләү почасовой юғалып ҡала, шуға күрә бик үҙгәреүсән, сәғәтенә 150 евро тора, сәғәт алты йөҙ евронан ашыу.\nАдвокат, эре компаниялар йәки банкта һаҡлай, ҡағиҙә булараҡ, артыҡ ҡиммәт түгел, шул, кем банк клиенттарын яҡлап. Әгәр һеҙ һайлаған түләү, түләү срогын күрһәтеү мөмкин булһа, һеҙ ресурска бәйле. Jurifiable юридик консультациялар һәм ышаныслы һәм туранан-тура. Үлсәү өсөн адвокат табығыҙ, уларҙың һөйләмдә сағыштыра.\nЕнәйәтселәрҙән һаҡлау өсөн хәүефһеҙлек - хеҙмәте-йәмғиәткә\nድጋፍ ላይ ያለው ስምዎ አሁን እንደ ህፃን: መጠን እና የክፍያ - አገልግሎት-የህዝብ


“Оҫталыҡ сиктәре” – «Бурзянский районный дворец культуры»\n/ Новости / "Оҫталыҡ сиктәре"\nБашҡорт халыҡ ижады – быуаттар буйы һаҡланып, быуындан-быуынға күсеп килеүсе аҫыл ҡомартҡы, ҡиммәтле хазина, изге аманат. Халҡыбыҙҙың бай ғөрөф-ғәҙәтен һаҡлау һәм үҫтереү – мәҙәниәт хеҙмәткәрҙәренең төп бурыстарының береһе.\n3 ноябрь ауыл мәҙәниәт хеҙмәткәрҙәре ҡатнашлығында эшмәкәрлекте әүҙемләштереү, тәжрибә уртаҡлашыу маҡсатында ”Оҫталыҡ сиктәре” исемле методик кабинеттарҙың республика конкурсының күрһәтмә семинары булып үтте. Семинарҙа Республика халыҡ ижады үҙәгең мәғлүмәт-аналитика һәм методик эшмәкәрлек бүлеге начальнигы Эльмира Хәмит ҡыҙы Йәмлеханова, Республика халыҡ ижады үҙәгең мәғлүмәт-аналитика һәм методик эшмәкәрлек бүлеге баш белгесе Мәһәҙиева Зилә Әнүәр ҡыҙы, Өфөләге Инвалидтар ижады йорто директоры Гөлсәсәк Ғәбдулхаҡ ҡыҙы Зарипова һәм ауыл мәҙәниәт йорттары хеҙмәткәрҙәре ҡатнаштылар.\nСеминар-практикумдың төп темаһы «Районда башҡорт халыҡ ижадын үҫтереү һәм пропагандалау».\n«Районда сәнғәтте үҫтереү» маҡсатлы программаға ярашлы рәүештә районда төрлө милли байрамдар, халыҡ уйындары ойошторолоп тора.\nБашҡорт халыҡ ижады — халыҡтың күңел түрендә быуаттар буйы һаҡланып килгән тарихы, тормош-көнкүреше.\nЮғары категориялы башҡорт теле һәм әҙәбиәте уҡытыусыһы, “Элгеләү” халыҡ фольклор ансамбле ағзаһы Саяхова Сәйҙә Ғәбдинур ҡыҙы үҙенең сығышында “Фольклор аша халҡыбыҙҙың рухи мәҙәниәтен формалаштырыу – милләтебеҙ киләсәгенең ныҡлы нигеҙе” тураһындағы темаһы менән сығыш яһаны.\nЙола ижады – быуаттар буйы халыҡтың тормош-көнкүрешен, рухи байлығын сағылдырыусы боронғо мираҫ. Башҡорт халҡының тормошо, кешеләрҙең донъяға ҡарашы, тарихы, көнкүреше, ғөрөф-ғәҙәттәре, төрлө йолалары тураһында хеҙмәт ветераны, “Ҡурыуҙы” халыҡ фольклор ансамбленың актив ағзаһы Ишбаева Фәнүзә Рәжәп ҡыҙы асыҡ һөйләне.\n“Башҡорт халыҡ ауыҙ-тел ижадының бөрйән сәхнәләрендә сағылышы” тураһында Башҡортостан Республикаһының атҡаҙанған уҡытыусыһы, “Иң яҡшы башҡорт теле һәм әҙәбиәте уҡытыусыһы” тигән Башҡортостан Президенты грантына эйә булыусы Фәткуллина Һәҙиә Рәхимйән ҡыҙы һөйләп үтте.\nБыл сарала шулай уҡ төп маҡсат итеп башҡорт халыҡ йолалар ғөрөф- ғәҙәттәрен балалар араһында ла пропагандалау ҡуйылды.\nБалалар араһында элек-электән йәшәп килгән халыҡ уйындары онотолоп бара. Хәҙерге балалар, әйтерһең, халыҡтың яҡшы уйындары тураһында берҙә ишеткәне юҡ. Улар күберәк ваҡыттарын компьютерҙа һәм телефондарҙа мәғәнәһеҙ вертуаль уйындар уйнап үткәрәләр.\nӘ халыҡ уйындары беҙҙең иң ҡиммәтле мираҫтарыбыҙҙың береһе бит. Уларҙың тәрбиәүи әһәмиәте бер ҡасан да кәмемәй. Район һарайы методисы Файзуллина Гүзәл Әхмәҙей ҡыҙы “Башҡорт халыҡ уйындары”тураһында үҙенең сығышында һөйләп китһә, ә Тимер ауыл мәҙәниәт йорто художество етәксеһе Ғөбәйҙуллина Филиә Рәхимйән ҡыҙы халыҡ уйындарын уйнатты. Башҡорт халыҡ ижадына таянып Ғәзимә Айытҡол ҡыҙы Вәлитова викторина үткәрҙе.\nСеминар-практикумда Байназар ауыл мәҙәниәт йортоноң “Ҡурыуҙы” халыҡ фольклор ансамбле (ет.Т.Сәғитова) “Тары урыу” йолаһы, Әбделмәмбәт ауыл мәҙәниәт йортоноң “Үҙән” халыҡ фольклор ансамбле (ет. Ә. Мөхәмәтйәнова) “Бөрйән таҡмаҡтары”, Мәһәҙей ауыл мәҙәниәт йортоноң “Элгеләү” халыҡ фольклор ансамбле (ет.Ф. Шәғәлина) замандың төрлө осорҙарына бағышлы йырлы-бейеүле таҡмаҡтары менән сараны байытты.\nСеминар-практикумдың эшен йомғаҡлап Өфөләге Инвалидтар ижады йорто директоры Гөлсәсәк Ғәбдулха ҡыҙы Зарипова һәм район мәҙәниәт бүлеге начальниғы Клара Мөнир ҡыҙы Тләүбаева сығыш яһанылар.\nАуыл мәҙәниәт йорто хеҙмәткәрҙәре менән берлектә жюри ағзалары ла был саранан яҡшы тәьҫораттар һәм яңы уй-теләктәр менән ҡайттылар.\nХалҡымды хөрмәт итәм тигән һәр кем халыҡ ижадын оноторға тейеш түгел, ә киреһенсә уны һаҡлап, килер быуынға тапшырырға бурыслы.\nТарихын һәм йолаһын,\nХалыҡ аҡылы тупланған


Башҡортостанда Рәсәй машина эшләүселәр союзының ассоциацияланған 25 мәктәбе барлыҡҡа килде\nМәғариф учреждениеларына таныҡлыҡтарҙы бөгөн Хөкүмәт йортонда Премьер-министр урынбаҫары Фәрхәд Самедов тапшырҙы. Яңы статус ҡайһы белем усаҡтарына бирелә һәм ниндәй мөмкинлектәр аса?\nӨлкән синыф уҡыусылары мәктәптә ниндәй үҙгәрештәр булырға тейешлеген теркәй башлаған да инде. Белем биреү системаһына яңылыҡтар индергәндә уларҙың фекере лә иҫәпкә алынасаҡ. Рәсәй машина эшләүселәр союзының ассоциацияланған мәктәбе исемен йөрөтөү өҫтәмә талаптар ҡуя. Уҡытыусылар әйтеүенсә, был оҙайлы йылдар дауамындағы тырышлыҡ һөҙөмтәһе, эш алдан уҡ башланған, хәҙер уны дауам итергә кәрәк.\nГимназияла техник фәндәрҙе төптән уҡытыу өсөн мөмкинлектәр етерлек, белем усағы электрон технологиялар, заманса ҡоролмалар менән йыһазландырылған, уҡыу йорттары, предприятиелар менән хеҙмәттәшлек яйға һалынған. Былар барыһыла уҡысыларға һөнәр һайлауҙы еңелләштереү маҡсатында эшләнелә.\nБашҡортостанда теүәл фәндәрҙе уҡытыу буйынса махсуслашҡан белем усаҡтары күп. Был аңлашыла, техник һөнәрҙәргә ихтыяж ҙур. Киләсәктә был мәғариф учреждениеларына берлектә эшләү, фекер алышыу, тәжрибә уртаҡлашыу мөмкинлеге лә тыуа. Улар Рәсәй машина эшләүселәр союзының ассоциацияланған мәктәбе исеме аҫтында берләшәсәк.\nБөгөн таныҡлыҡ Башҡортостандың 25 мәктәбенә тапшырылды. Улар тәүге ҡарлуғастар. Эш исемдә генә түгел, есемдә, иң мөһиме был статусҡа яуаплы ҡарау, аныҡ проекттар кәрәк тип билдәләнде тантанала.\nЯңы статусҡа эйә булыусыларҙың төп өлөшө Өфө мәктәптәре, был ҡала ерендә махсуслашҡан белем усаҡтарының күберәк булыуы менән бәйле. Әлбиттә, матди-техник база ла, техник вуздар менән хеҙмәттәшлек тә иҫәпкә алына.\nИсемлеккә республиканың башҡа ҡалаларынан 5 мәғариф учреждениеһы ла ингән. Кумертауҙар әйтеүенсә, яңы статус уҡыусыларға техник уҡыу йорттарына ингәндә өҫтөнлөк бирергә тейеш. Белем усағы физика-математика кеүек теүәл фәндәрҙе тәрән өйрәтеү менән күптән шөғөлләнә, сығарылыш уҡыусыларының 80 проценттан ашыуы техник уҡыу йорттарын һайлай.\nРәсәй машина эшләүселәр союзының асссоциацияланған мәктәбе тигән исемгә эйә булыу бик яуаплы. Тик ул ябай статус ҡына түгел, уның артында илдең сәнәғәт тармағын яңы көстәр менән тулыландырыу, йәштәргә дөрөҫ йүнәлеш биреү кеүек оло маҡсаттар ята.


Киләһе хат авторы - Рәфҡәт Һибәтуллин, Стәрлетамаҡ ҡалаһы:\n- Мин "Башҡорт китабы топ-100+" акцияһы исемлегенә башҡорт әҙәбиәтенең ғорурлығы, Башҡортостандың халыҡ шағиры Мостай Кәримдең бөтә әҫәрҙәрен тәҡдим итер инем. Яҙыусылар араһында республикабыҙҙа берҙән-бер Социалистик хеҙмәт Геройы, Ленин, Станиславский, С. Юлаев, М. Шолохов исемендәге премиялар лауреаты, тәҫтәнән артыҡ орден менән наградланған, РСФСР Юғары Советының 4-11 саҡырылыштарында депутат булған һәм башҡа бик күп наградалар менән бүләкләнгән, әҫәрҙәре инглиз, ҡытай, литва һәм башҡа донъялағы бик күп телдәргә тәржемә ителгән яҙыусы һәм шағир бит ул.\nМостай Кәримдең поэзияһы - аҫыл һүҙ гәүһәре. Гәүһәрҙе ҡулда әҙ-мәҙ генә әйләндергеләһәң, ул төрлө-төрлө нурҙар һибеп ялтырай башлаған кеүек, Мостай Кәримдең шиғырҙары ла уҡыған һайын яңы уй-фекер тыуҙыра, фәлсәфәүи мәғәнәһен аса. Уның "Аҡ сәстәрем" тигән шиғырынан ике генә юл килтерәм:\n"... Ҡайғы иһә беҙҙән һорап килмәй,\nҮкенестәрҙе үҙебеҙ эшләйбеҙ... "\nОшо ике генә шиғри юл кешенең бөтә ғүмерен, бар тормошон эсенә алған. Нәфис һүҙ оҫтаһының бындай шиғырҙары бихисап. Ә бына балаларға ла, ололарға ла аҡыл, рухи аҙыҡ, фәһем бирерлек сәсмә әҫәрҙәре араһынан тәү сиратта "Оҙон-оҙаҡ бала саҡ" повесын уҡып сығырға тәҡдим итәм. Тормош мәктәбе үткән кешенең үҙ юлында осратҡан яҡшы, инсафлы, оло йөрәкле, изге кешеләр тураһында, улар менән бәйле яҡты иҫтәлектәрҙе тасуирлаған әҫәрҙә һәр кемдең күңеленә ятырлыҡ юлдар бар. Хөрмәтле гәзит уҡыусыларыбыҙ! "Башҡорт китабы топ-100+" акцияһына һеҙ ҙә ҡушылығыҙ, үҙегеҙ уҡыған башҡорт китаптары/әҫәрҙәре араһынан иң-иңдәрен һайлап, шулар тураһында редакциябыҙға төбәп хаттар яҙығыҙ. Йәки "Бәйләнештә" социаль селтәрендәге "Киске Өфө" гәзите" төркөмөндә махсус булдырылған "Башҡорт китабы топ-100+" акцияһы" тип аталған фекер алышыу битендә "#башкитап" хештегы ҡуйып үҙ фекерегеҙҙе белдерегеҙ!\nИҫкәрмә: аңлағанһығыҙҙыр, был исемлек башында барыбер ҙә әҙәбиәтебеҙ классиктарының, аҡһаҡалдарының әҫәрҙәре урын алырға тейеш. Мәктәптә уҡыған ул әҫәрҙәр барыбер ҙә күңелегеҙҙә һаҡланалыр - шуларҙы барлайыҡ тәүҙә, ә бөгөнгө быуын яҙыусыларының әҫәрҙәре тураһында саҡ ҡына һуңыраҡ, исемлек аҙағына етә башлағас, мотлаҡ һөйләшербеҙ.\nЯҙылған: 29.08.16 | Ҡаралған: 1011


Күҙ йәштәренә мансылған өй туйы\nБөрө районы Үгеҙ ауылында 7 августа янғындан зыян күреүселәргә яңы йорт һалынды. Янғын һөҙөмтәһендә туғыҙ кешенең, шул иҫәптән биш баланың ғүмере өҙөлгәйне. Яңы йорттағы шатлыҡ урынына иҫән ҡалғандарҙың күңелендә һағыш һәм үкенес тойғолары.\nАвгуст башындағы был видеояҙма һәр кемде тетрәндерҙе. Һүндерелмәгән тәмәке төпсөгөнән сыҡҡан янғын күҙ асып йомған арала туғыҙ кешенең, шул иҫәптән биш баланың ғүмерен өҙҙө.\n7 августа яҡындарын ут эсендә юғалтып, ауыр көсөргәнеш кисереүсе Фатима Сәғит ҡыҙы махсус микстуралар эсеп кенә тыныслана. Йорттоң икенсе ҡатында төндә ҡапыл сыҡҡан янғын уның ике ғәзиз балаһының, 5 ейәненең ғүмерен өҙә. Фажиғәлә алған тән яралары изге күңелле һәм шәфҡәтле табиптар ярҙамы менән уңала, ә күңел яраларын уңалтыуы еңел түгел. Килене Вероникаға ла бик ауыр. Ул тормош иптәшен һәм өс балаһын юғалтҡан. Күҙ йәштәре түгелергә генә тора. Ауыр ҡайғыны бергәләп еңергә тырышалар.\nБөрө районы Үгеҙ ауылында йәшәүсе Саҙретдиновтар ауылдаштары араһында эшсәнлеге һәм ярҙамсыллығы менән билдәле. Улар башына төшкән ҡара-ҡайғыны ауылдаштары һәм яҡындары үҙҙәренеке итеп ҡабул иткән. Ҡоҙа-ҡоҙағыйҙары әлегә тиклем ярҙамынан ташламай. Мал ҡараша, йорт эштәрендә булыша.\nИке ай ваҡыт эсендә янғын сыҡҡан урын танымаҫлыҡ булып үҙгәргән. Кешеләр ҙә ваҡыт үтеү менән ҡурҡыныс ваҡиғанан арынғандай кеүек. Был нигеҙҙә яңынан сабый тауыштары ишетелер әле тигән өмөт тә бар.\nКирилл Первов, Башҡортостандың ғәҙәттән тыш хәлдәр буйынса дәүләт комитеты рәйесенең беренсе урынбаҫары: «Был нигеҙҙә август-сентябрь буйына төҙөлөш башҡарылды. Йортто төҙөү маҡсатында бағыусыларҙан миллион ярым һум аҡса бүленде. Йортта уңайлыҡтар бар, бөтә йыһаздар алынған һәм хәүефһеҙлек системаһы ла урынлаштырылған».\nТуғыҙ кешенең, шул иҫәптән 5 баланың ғүмерен өҙгән янғындан мөғжизә менән генә иҫән ҡалған Фатима Саҙретдинова һәм уның килене Верониика үткән йома бөтә уңайлыҡтары һәм янғын хәүефһеҙлеге сигнализацияһы булған ошо нигеҙгә күсенгән. Был фажиғәнән һуң ауылдағы барлыҡ йорттарға ла янғын иҫкәртеү ҡоролмалары ҡуйылған. Ауыр ҡайғылар кисереп, ғәзиз кешеләрен юғалтыусылар бындай бәлә-ҡаза башҡа бер кемгә лә килмәһен,тип теләй.